Blumberg: Nakon sankcija Iran duplo jači | Ekonomist\nNema puno zemalja koje su poput Irana imale tolike koristi od oporavka naftnog tržišta u 2016. godini, ocjenjuje njujorška agencija “Blumberg”.\nOd ublažavanja sankcija Iranu u januaru, taj proizvođač nafte iz Persijskog zaliva je udvostručio izvoz “crnog zlata”, pošto su se cijene tog energenta oporavile i pošto je dobio “zeleno svjetlo” Organizacije zemalja izvoznica nafte (OPEK) da poveća proizvodnju dok su druge članice naftnog kartela u obavezi da je smanje.\n“Iran je definitivno u boljem stanju nego kada je počeo ovu godinu. Sada su Iranu potrebne strane investicije”, izjavio je analitičar Komercbanke, Karsten Frič.\nIako se većina zalivskih zemalja suočila sa padom naftnih prihoda zbog sunovrata cijena nafte, Iran, sa tri puta većom populacijom od Saudijske Arabije i sa ekonomijom koja je manje zavisna od nafte, ubrzao je svoj privredni rast, navodi “Blumberg”.\nKako bi zadržao zamajac, zvanični Teheran nastoji da privuče više od 100 milijardi dolara stranih investicija u svoju naftnu industriju koja je godinama bila lišena tehnologije i finansijskih sredstava.\nIran je ove godine povećao proizvodnju nafte za 870.000 barela dnevno, i postao je treći najveći proizvođač unutar OPEK-a, prema računici “Blumberga”.\nIranska ekonomija ulazi u 2017. godinu ojačana, zahvaljujući uspjehu državnog rukovodstva u pregovorima o izuzimanju zemlje iz sporazuma o smanjenju proizvodnje nafte, nakon što su članice OPEK-a u novembru pristale da kolektivno srežu pumpanje počev od 1. januara.\n“To je veliki uspjeh”, ocenjuje Frič.\nOznake Breaking Iran Nafta


Dobri propisi, otvorenost, transparentnost i predvidivost kao preduslovi za dalje investicije\nO TELENORU NOVOSTI NOVOSTI I SAOPSTENJA DOBRI PROPISI, OTVORENOST, TRANSPARENTNOST I PREDVIDIVOST KAO PREDUSLOVI ZA DALJE INVESTICIJE\nPredstavnici Nordijske poslovne alijanse i članovi ekonomskog kokusa Narodne skupštine razgovarali su danas o preduslovima i zakonskim okvirima neophodnim za dalje podsticanje investicija u Srbiji. Učesnici sastanka bili su ministar privrede Željko Sertić, ambasadori nordijskih zemalja Švedske, Finske, Norveške i Danske, skupštinski Odbor za privredu, predsednica Borda guvernera Nordijske poslovne alijanse Jasmina Vignjević, predsednici poslaničkih grupa, Poslanička grupa prijateljstva sa Norveškom, potpredsednik Narodne skupštine Vladimir Marinković, predsednik i generalni direktor kompanije Telenor grupe Sigve Brekke i predstavnici nordijskih kompanija.\nSigve Brekke podelio je s prisutnima iskustva Telenor grupe sa investiranjem u nova tržišta u usponu, ističući ključne faktore koji utiču na odluke o investicijama. On je naglasio neophodnost promena zakonodavnog okvira, koje bi podstakle dalje investicije u Srbiji i osvrnuo se na intenzivne promene i inovacije u industriji informacionih tehnologija i telekomunikacija.\n„Svedoci smo digitalne transformacije na svim svojim tržištima – u nordijskom regionu, Evropi, kao i širom Azije. Taj fenomen nije ograničen na pojedine industrije, prisutan je svuda i utiče na sve. Digitalizacija obezbeđuje fantastične prednosti i mogućnosti i ljudima, i kompanijama, i društvu. Njena realizacija zahteva angažovanje, ulaganje i inovacije – kako od strane i manjih i većih kompanija, tako i od državne uprave. Srbija ima potencijal da to ostvari“, rekao je Sigve Brekke, predsednik i generalni direktor Telenor grupe.\nPredsednica Borda guvernera Nordijske poslovne alijanse Jasmina Vignjević naglasila je da je trgovina sa nordijskim zemljama u 2014. godini iznosila preko 640 miliona evra (prema podacima Privredne komore Srbije). Obim trgovine postaje sve veći iz godine u godinu, što za srpsku privredu znači ogroman potencijal. Jasmina Vignjević je istakla i da je stabilna i predvidiva poslovna klima od izuzetne važnosti za poslovanje kompanija. „Prethodnih godina je postignut značajan napredak u zakonodavnim reformama, ali još uvek postoji prostor za unapređenje. Kako bismo privukli strane investicije, neophodna je efikasnija implementacija zakona, usklađivanje sa evropskim direktivama, ali i zakonodavni okvir koji sledi nove poslovne modele i inovativan pristup poslovanju, što je posebno karakteristično za telekomunikacione kompanije“, rekla je Jasmina Vignjević.\nVeliki broj članica Nordijske poslovne alijanse dugi niz godina posluje u Srbiji i one svojim iskustvom mogu da pomognu Vladi u njenim nastojanjima da dalje unapredi poslovnu klimu u Srbiji. Nordijska poslovna alijansa je neprofitna organizacija osnovana s ciljem da postane platforma za razmenu ideja i iskustava nordijske poslovne zajednice u Srbiji. U ovom trenutku broji više od 30 kompanija članica koje posluju u Srbiji.


Koktel u Gradskoj bašti - Dani Piva Zrenjanin\nViše stotina zvanica na koktelu u Gradskoj bašti\nNeizostavni segment manifestacije „Dani piva“ je i svečani koktel u Gradskoj bašti koji tradicionalno priređuje gradonačelnik Zrenjanina sa svojim saradnicima. Na koktelu se okupilo više stotina zvanica i u prijatnoj atmosferi i ambijentu ukazalo čast gradonačelniku za učinjene napore da „Dani piva“ uđu u red najmasovnijih i najkvalitetnijih turističkih manifestacija u Srbiji, ali i za ukupnu promociju grada i njegovih potencijala u širim okvirima.\nKoktelu su i ovom prilikom prisustvovali brojni gosti manifestacije iz drugih sredina, zvanice iz političkog, privrednog, kulturnog, obrazovnog, verskog i sportskog života grada, javnih institucija i predstavnika gradova i opština iz okruženja, kao i bratskih i gradova prijatelja.\nPosebnu pažnju izazvalo je prisustvo poznatih javnih ličnosti, pevača Zdravka Čolića i glumca i reditelja Dragana Bjelogrlića Bjele. Iako se pripremao za početak sinoćnjeg spektakularnog koncerta na Trgu slobode, popularni Čola se na kratko pridružio gradonačelniku Čedomiru Janjiću i njegovim gostima, pokazavši time da poštuje domaćine koji su ga pozvali da, kao glavna zvezda manifestacije, učestvuje na ovogodišnjim „Danima piva“.\nObraćajući se prisutnima, domaćin prijema Čedomir Janjić još jednom je naglasio da „ako se domaćin po gostima poznaje, onda smo danas u Zrenjaninu dobri domaćini“.\n– Mislim da su i naši sugrađani i njihovi gosti primetili da se trudimo da naša manifestacija bude što bolja, što više posećena, sa što kvalitetnijim programom i mislim da uspevamo u tome. Želja nam je da naši „Dani piva“ i Zrenjanin uđu među prve tri manifestacije u Srbiji, što uopšte nije lako. Često sam isticao da je turizam neiskorišćeni resurs i u zemlji i ovde, u Zrenjaninu i sigurno je da su „Dani piva“ jedan od načina kako da privučemo goste u grad – rekao je Janjić.\nPrijemu u Gradskoj bašti prisustvovali su i predstavnici gradova s kojima naš grad ostvaruje dugogodišnju saradnju – Arada i Rešica iz Rumunije, Bekeščabe iz Mađarske, opštine Krnjak u Republici Hrvatskoj, Bijeljine i Trebinja u Republici Srpskoj. Među zvanicama bili su i Njegovo preosveštenstvo Episkop banatski Nikanor, kao i biskup Katoličke biskupije u Zrenjaninu Ladislav Nemet, predstavnici državne i pokrajinske administracije, narodni i pokrajinski poslanici, rukovodioci nekoliko velikih kompanija i mnogi drugi.\nGoste svečanog koktela dočekivali su gradonačelnik Zrenjanina, Čedomir Janjić, predsednik Skupštine grada Oliver Mitrović i zamenica predsednika Skupštine grada Ljuba Travica, a posebnu dobrodošlicu svima je poželeo gradonačelnik Janjić. Druženje učesnika i većine gostiju koktela nastavilo se potom i ispred Gradske kuće, na prepunom Trgu slobode, gde su zajedno ispratili koncert Zdravka Čolića.


IslamBosna » Ustavni sud BiH donio odluku\nUstavni sud BiH donio odluku\nUstavni sud Bosne i Hercegovine (US BiH) odlučio je na današnjoj plenarnoj sjednici u Sarajevu da odluke predsjedavajućeg Vijeća ministara BiH Vjekoslava Bevande o smjeni ministra sigurnosti BiH Sadika Ahmetovića, ministra odbrane BiH Muhameda Ibrahimovića i zamjenika ministra finansija i trezora BiH Fuada Kasumovića “nisu destruktivne po vitalni nacionalni interes bošnjačkog naroda u BiH”.\nOvo je za agenciju Anadolija (AA) potvrdio registar Ustavnog suda BiH Zvonko Mijan.\nSud je razmatrao zahtjev predsjedavajućeg Doma naroda Parlamenta BiH Dragana Čovića za ispitivanje regularnosti postupka, odnosno utvrđivanja postojanja ili nepostojanja ustavne osnove proglašenja štetnom po vitalni interes bošnjačkog naroda u vezi s predloženom smjenom trojice zvaničnika.\n“To znači da će procedura usvajanja navedene odluke u Domu naroda BiH biti obuhvaćena članom 4. 3d. Ustava BiH kojim je utvrđeno da je za donošenje odluke potrebno da glasa većina članova Doma naroda BiH koji su prisutni i glasaju. A za razliku od situacije kada se nešto proglasi destruktivnim po vitalni nacionalni interes konstitutivnog naroda. Tada je za donošenje odluke potrebno da glasa većina svakog od klubova konstitutivnih naroda u Domu naroda BiH”, kazao je Mijan za AA.\nObrazloženje presude Ustavnog suda BiH bit će dostupno zainteresiranim stranama i javnosti za nekoliko dana. Cijelo obrazloženje je, kazao je Mijan, ono što su sudije htjele da pošalju kako svoj stav u konkretnom slučaju.\nNa početku zasjedanja predsjednica Ustavnog suda Valerija Galić kazala je da novinari ne mogu prisustvovati ovoj sjednici, s obzirom na to da nije u pitanju javna rasprava.\nOna je zahvalila sudijama koji su prekinuli godišnje odmore i svoje lične obaveze kako bi došli na sjednicu, podsjećajući da Ustav BiH nalaže da se u ovakvim situacijama postupa hitno.


Ministar Dačić učestvovao na Beogradskom bezbednosnom forumu\nPrvi potpredsednik Vlade Srbije i ministar spoljnih poslova Ivica Dačić učestvovao je danas na panelu „Berlinski proces u Beogradu" koji je održan u okviru Beogradskog bezbednosnog foruma.\nNa početku svog izlaganja ministar je istakao da je dobro da tema proširenja bude u fokusu, da je Berlinski proces korisna inicijativa koja pokazuje želju da se velike zemlje bave proširenjem EU u našem regionu.\n"Bez obzira na to što će svako da meri neke projekte i koliko su realizovani, mislim da je sama ideja korisna i pozitivna za naš region i zahvalni smo svima koji su pokrenuli Berlinski proces", poručio je Dačić, koji je najavio da će naredne godine domaćin glavne konferencije biti London.\n„Sama ideja da se evropske zemlje bave proširenjem na Zapadni Balkan je za nas izuzetno značajna i ja u tome vidim najveću političku korist. Sve drugo su projekti o kojima će se još razgovarati i dogovarati."\nMinistar Dačić je napomenuo da je do sada usaglašeno više od 20 tema u okviru "balkanske grupe šest" Berlinskog procesa, dodajući da Berlinski proces u svakom slučaju i pogledu doprinosi jačanju međusobnog političkog dijaloga u regionu.\n„Srbija je u oktobru 2014. godine bila domaćin prvog sastanka u formatu „Zapadnobalkanske šestorke" na kome su ministri spoljnih poslova sa Zapadnog Balkana razgovarali o jačanju regionalne saradnje u nizu različitih oblasti a posebno u oblasti ekonomije", naglasio je šef srpske diplomatije.\nMinistar Dačić je, govoreći o onome što je postignuto u okviru Zapadnobalkanske šestorke, govorio o uspostavljanju Regionalne kancelarije za saradnju mladih, kao i o velikoj inicijativi za put Niš - Priština - Tirana, koju je on, kako je rekao, kandidovao još na prvom sastanku ministara spoljnih poslova balkanske šestorke.\nTakođe, naglasio je da privredne komore dobro sarađuju u regionu, i ono što je za Srbiju značajno, da se privodi kraju donošenje odluke o sedištu transportne zajednice.\n"Opšta je saglasnost da to bude Beograd, što je nama veoma važno, jer je u Beogradu relativno malo sedišta međunarodnih organizacija", zaključio je ministar Dačić.


Uključimo se u krug - Ozon Media\nSremska Mitrovica – Ekološki klub Grada Sremske Mitrovice u saradnji sa Omladinskim klubom Grada i Kancelarijom za mlade Sremska Mitrovica danas je održao seminar za učenike srednjih škola pod nazivom „Uključimo se u krug“.\nSeminar je održan za učenike srednjih škola sa teritorije Srema, koji su usmeno izlagali svoje radove na temu primenjena ekologija.\nZnačaj seminara je uključivanje srednjoškolaca u krug naučnika rekla je za radio Ozon, Bojana Novaković predsednica ekološkog kluba grada Sremska Mitrovica:\n”Primenjena ekologija je budućnost, nešto što nas čeka već sutra, mladi su na ove teme upućeni svakodnevno, putem medija i u školama.Mladi o ovim temama razmišljaju svakodnevno , tako da je seminar još jedan način da mladi budu aktivno uključeni u radu oko ove značajne teme.\nKancelarija za mlade podržava Ekološki klub grada Sremska Mitrovica, istakao je Milorad Popadić Koordinator kancelarije za mlade:\n”Zadatak kancelarije za mlade jeste da mladima pokuša da objasni koji su to ekološki problemi u našem gradu, naravno Ekološki klub je neizostavan partner u svim budućim akcijama kancelarije za mlade, mi ćemo u svakom pogledu podržati Ekološki klub, trudićemo se da budemo u pomoći sa našim volonterima i resursima koje posedujemo”.\nTribini „Uključimo se u krug“ prisustvovalo je 25 učenika kojima su dodeljene zahvalnice i zbornici radova.\nSrem nastavlja sa pripremnim utakmicama


Majstorović: Zasluženo smo osvojili zlatnu medalju - SPORTSKI ŽURNAL\nReprezentativac Srbije u basketu 3x3 Dejan Majstorović rekao je danas u Beogradu da je njegova ekipa zasluženo osvojila titulu na Evropskom prvenstvu u Parizu.\n- Odigrali smo dobar turnir na EP, pogotovo drugog dana kada smo se fokusirali na defanzivnu igru, primili 17, 13 i 14 poena i zasluženo osvojili zlatnu medalju - rekao je Majstorović po dolasku u Beograd, prenosi Košarkaški savez Srbije.\nReprezentativce Mihaila Vasića, Aleksandra Ratkova, Dejana Majstorovića i Miroslava Pašajlića, kao i trenere Marka Ždera i Danila Lukića, selektora Gorana Vojkića i fizioterapeuta Stojana Subašića, na aerodromu „Nikola Tesla” dočekali su čelnici KSS, rodbina i prijatelji.\nPosle dočeka na aerodromu, za basketaše Srbije organizovan je i prijem u „Kući košarke”.\nMajstorović je, u ime ekipe, zahvalio Košarkaškom savezu Srbije koji je ekipi tokom cele godine omogućio dobre uslove za trening pred Olimpijske igre i Evropsko prvenstvo.\n- Mislim da smo to vratili na pravi način, doneli smo dve medalje, ovog puta zlatnu - rekao je Majstorović, koji je učestvovao u osvajanju deset od ukupno 11 medalja 3x3 reprezentacije Srbije.\n- Želeo bih da napomenem da se kroz naše nacionalno 3x3 prvenstvo, koji već godinama odlično funkcioniše, stvaraju i pojavljuju mladi igrači, a najbolji primer je naš novajlija Miroslav Pašajlić, koji je postao MVP ovog Evropskog prvenstva u Parizu - rekao je Danilović.\n- Dakle, što se tiče mladih i dobrih 3x3 igrača, uvek ćemo da ih imamo, ; zbog čega sam iznad svega srećan jer ne treba da brinemo o budućnosti - dodao je on.\nDanilović je ponovio i da će Savez uvek biti uz basketaše Srbije, „bilo privatno ili u reprezentaciji”.\n- Uvek možete da se oslonite na Savez, imaćete najbolje uslove, tako da vam još jednom čestitam na velikom uspehu - rekao je Danilović.


Bespovratna sredstva za rekonstrukciju i izgradnju ribnjačkih površina – ICR\nPokrajinski sekretarijat za poljoprivredu, vodoprivredu i šumarstvo (u daljem tekstu: Sekretarijat) učestvovaće u finansiranju rekonstrukcije i izgradnje objekata za proizvodnju ribe bespovratnim sredstvima, u ukupnom iznosu do 128.000.000,00 dinara.\nPod objektima u smislu ovog konkursa podrazumevaju se isključivo objekati za proizvodnju ribe (rastilišta, mladičnjaci, tovilišta, zimovnici i ribnjaci za sportski ribolov).\nKorisnicima sredstava za rekonstrukciju i izgradnju ribnjačkih površina se dodeljuju sredstva iz budžeta AP Vojvodine u obimu do 100 % vrednosti projekta.\nPravo da konkurišu imaju pravna lica sa teritorije AP Vojvodine, koja su registrovana ili ispunjavaju uslove za obavljanje delatnosti mrešćenja i uzgoja ribe u ribnjacima (delatnost 05020) ili slatkovodne akvakulture (delatnost 0322).\nPotrebna dokumentacija za rekonstrukciju ribnjačkih površina:\nOverena kopija PIB obrazca;\nIzvod o registru privrednog subjekta (Agencija za privredne registre);\nOverena kopija kartona deponovanih potpisa;\nOverena kopija Rešenja – saglasnosti da je objekat izgrađen u skladu sa veterinarsko – sanitarnim uslovima – registracija objekta;\nOverenu kopiju vodoprivredne dozvole i dokaz o plaćenim vodoprivrednim naknadama;\nDokaz o vlasništvu na parcelama ribnjačkih površina (izvod iz zemljišno – knjižnog uloška ili izvod iz lista nepokretnosti) ili overena kopija ugovora o višegodišnjem zakupu ribnjačkih površina (najmanje 10 godina);\nInvesticiono – tehničku dokumentaciju sa predmerom i predračunom, izrađenom od strane odgovornog projektanta;\nPotrebna dokumentacija za izgradnju objekata za proizvodnju ribe:\nDokaz o vlasništvu na parcelama neobradivog poljoprivrednog zemljišta (izvod iz zemljišno-knjižnog uloška ili izvod iz lista nepokretnosti) ili overena kopija ugovora o višegodišnjem zakupu neobradivog poljoprivrednog zemljišta (najmanje 10 godina);\nDokaz nadležnog organa da se na predmetnom zemljištu može realizovati projekat izgradnje ribnjačkih površina (lokacijska dozvola, dokaz da je podnet zahtev za izdavanje građevinske dozvole ili građevinska dozvola);\nRešenje o odobrenju za gradnju – građevinska dozvola i ugovor sa odgovornim izvođačem radova (za ribnjačke objekte čija je izgradnja u toku).\nKriterijumi za ocenu prijava su kvalitet podnete konkursne dokumentacije, faza realizacije projekta i razvijenost opštine.\nRok za okončanje aktivnosti po odabranim projektima je godinu dana od dana doznake sredstava. U izuzetnim situacijama, na zahtev korisnika sredstava, rok za završetak radova može biti produžen.\nPrijava na konkurs se podnosi na obrascu koji se može preuzeti u Pokrajinskom sekretarijatu za poljoprivredu, vodoprivredu i šumarstvo, I sprat kancelarija 44 ili sa sajta Sekretarijata www.psp.vojvodina.gov.rs . Prijava na konkurs sa ostalom potrebnom dokumentacijom podnosi se zaključno sa 14.10.2010. godine, na adresu: Pokrajinski sekretarijat za poljoprivredu, vodoprivredu i šumarstvo, Bul. Mihajla Pupina 16, Novi Sad, sa naznakom „“za konkurs-rekonstrukcija i izgradnja ribnjaka““.\nDodatne informacije mogu se dobiti na telefon 021/487-44-18.


U korak sa modernim komuniciranjem: Samsung Galaxy S9 i S9+ | Samsung Srbija\nBarselona/Beograd, 25. februar 2018. – Kompanija Samsung Eletronics predstavila je Galaxy S9 i S9+, pametne telefone koji iznova kreiraju način na koji komuniciramo i doživljavamo svet. Sa najboljom kamerom do sada, inovativni Galaxy S9 i S9+, napravljeni su tako da odgovaraju povećanoj potrebi za komuniciranjem i izražavanjem sebe putem fotografija, video zapisa i emotikona. Uređaji stižu redizajnirani, s novim dvostrukim objektivom blende koji dodatno poboljšava inovativnu kameru za snimanje pri slabom osvetljenju. Sa Super Slow-mo video zapisom i personalizovanim AR emotikonima, Galaxy S9 i S9+ garantuju korisnicima da neće propustiti niti jedan važan trenutak u životu.\nZa više informacija o Galaxy S9 posetite http://www.samsungmobilepress.com ili http://www.samsung.com.rs


BEZ LJUBAVI - Ivan Čolović - Peščanik - Dev\nJedan primer proevropskog diskursa u Srbiji\nNekoliko reči o zvaničnom proevropskom diskursu u Srbiji, o tome na koji način, kojim rečima, kojim argumentima naši političari na vlasti predstavljaju i obrazlažu uključivanje Srbije u Evropsku uniju. Mislim da ova tema zaslužuje pažnju i da o njoj treba razgovarati. Zašto to mislim pokušaću da objasnim na jednom primeru. Reč je o članku Aleksandra Vučića pod naslovom „Srbi moraju u Evropu“, objavljenom 13. maja prošle godine, u vreme kad je Vučić bio predsednik vladajuće Srpske napredne stranke, potpredsednik vlade i ministar odbrane. On se u ovom članku predstavio kao odlučan zastupnik okretanja Srbije Evropskoj uniji.\nNajpre je objasnio da Srbija dugo nije shvatala promene u Evropi nastale posle pada Berlinskog zida i nastanka Evropske unije, tako da je svojom greškom i na svoju štetu ostala izvan procesa evropskih integracija. Nije ostvarila ciljeve svoje politike, a stekla je mnoge neprijatelje. Došlo je vreme – kaže Vučić – da se to promeni i da se izgubljeno vreme nadoknadi. Potrebno je da se prihvate vrednosti, zakoni i propisi koji uređuju ekonomske i političke odnose između zemalja Unije. To mora da se učini da bi Srbija postala – nabraja on – „uspešnija, modernija i snažnija… lider u regionu po visini plata i penzija, ekonomskom rastu, političkoj i svakoj drugoj stabilnosti“, „mesto ekonomskog i političkog procvata“.\nMeđutim, približavanje Evropskoj uniji i prihvatanje evropskih normi za koje se Vučić ovde zalaže ne traže da Srbija preispita ciljeve politike koja je devedesetih godina dovela do njene izolacije. Jer oni nisu sporni – oni u ovom članku nisu dovedeni u pitanje. Autor se ograničio na kritiku sredstava koja su ranije korišćena za njihovo postizanje i kritiku mentaliteta koji je navodno odgovoran za primenu pogrešnih, neadekvatnih sredstava. Evo šta on o tome kaže, kako se on kritički suočava sa greškama srpske politike devedesetih godina:\n„Živeli smo u prošlosti, uživajući, lakomisleno, u našem herojskom otporu svakoj ideji koja bi dolazila iz sveta očekujući da neradom, podrškom s Marsa, ili neke druge planete, obezbedimo granice koje smo želeli, imamo plate kakve imaju oni koji rade dvostruko više od nas. Razume se, to nije moglo da prođe… Nije li nas naš inat preskupo stajao? Nismo li mogli da budemo realniji u svojim željama i zahtevima, marljiviji u prikupljanju podrške za naše političke stavove, ili smo se samo oslanjali na naše mišiće, epsku retoriku i iščekivanje darova s neba?”\nDakle, “obezbediti granice po želji” za Vučića nije problematičan cilj. Štaviše, to i nije politički cilj, nego prirodna, legitimna potreba naroda, isto kao i njegova želja da ima veće plate, zbog čega Vučić ove dve navodne narodne želje stavlja jednu pored druge. Ali – podseća nas on – granice po želji, kao i plate po želji – ne dobijaju se uz gusle i iz inata, nego za to mora da se ozbiljno, marljivo radi. Drugim rečima, politika je ovde bila o.k., političkim stavovima iz devedesetih ništa ne fali, ali ne valja mentalitet koji je onemogućio da ta politika bude uspešna. To je ono što će Srbija morati da promeni da bi se uključila u Evropu, a političke stavove može da sačuva: “Srbija može i hoće da bude pouzdan partner svima u regionu i Evropi – piše Vučić – neko ko neće da krije ili da se stidi svojih stavova”.\nKao što vidite, u ovom primeru zvaničnog proevropskog diskursa, politika priključivanja Srbije Evropskoj uniji predstavljena je kao orijentacija koja ne zahteva jasan diskontinuitet sa politikom Srbije devedesetih godina, odnosno sa ideološkom matricom koja je bila u osnovi te politike. Zbog toga ovo zalaganje za evropsku Srbiju ostaje ambivalentno – da ne kažem prividno, a to je slučaj i sa drugim primerima današnjeg proevropskog diskursa naših političara koji misle da je za ulazak u Evropu dovoljno da se srpska politika tome pragmatično prilagodi, ali ne i da se zaista promeni.\nNa zaključak da je u ovom Vučićevom članku zalaganje za promene koje će Srbiju približiti Evropi ambivalentno upućuje i forma komunikacije koju je izabrao da iznese svoje misli o ovoj temi. Izabrao je da se kao Srbin obrati Srbima i da pri tom govori s pozicije srpskog „Mi“ suprotstavljenog evropskom „Oni“. Već time je postavio jednu žanrovsku, komunikacijsku granicu diskursu o integraciji Srbije u Evropu, jer su „Mi Srbi“ i „Oni Evropljani“ junaci jedne tužne priče, u kojoj ostaju fatalno razdvojeni, bez šanse da se ikad zbliže. Tu šansu oni, razume se, ne mogu dobiti ni u Vučićevoj verziji ove priče i on je Srbima – umesto navodno nemogućne bliskosti s Evropljanima – predložio da se nekako i bez toga u Evropu uklope. Evo kako je on taj predlog formulisao:\n„Možemo li i mi Srbi u to da se uklopimo? Mislim da možemo. U stvari, moramo. Ne zbog njih iz Evrope, već zbog nas i budućnosti Srbije. Ne moramo ni da ih volimo, što nam, svakako, neće teško pasti, ali možemo i moramo da poštujemo njihove zakone, pravila, uređenost, prava, obaveze i ono što proizlazi iz svega navedenog: uspešna i napredna ekonomija.“\nZamišljam da je nešto slično ovome svojoj kćeri Oliveri rekla njena majka kneginja Milica kad joj je objasnila zašto, posle izgubljene kosovske bitke, mora da krene putem osmanskih integracija, to jest da se uda za sultana Bajazita i priključi se njegovom haremu.\nDakle, da zaključim ovu kratku sedmominutnu analizu jednog primera zvaničnog proevropskog diskursa u Srbiji. Identifikovao sam dva momenta koji pokazuju da je ovaj diskurs ambivalentan. Najpre, u nabrajanju promena koje su potrebne da bi se pristupilo Evropskoj uniji, ne pominju se promene ideološke matrice aktivirane u srpskoj politici devedesetih godina koja je Srbiju dovela u sukob sa Evropom, nego se čak sugeriše zaključak da te promene i nisu potrebne. Uporedo s tim, navodno zalaganje za pristup Srbije Evropskoj uniji izneto je u formi naracije o Nama i Njima, svojstvene nacionalističkoj mitologiji, dakle u komunikacijskom registru koji domet takog zalaganja unapred ograničava. Zbog toga ovaj primer zvaničnog proevropskog diskursa o Evropi više govori o reprodukciji i kontinuitetu vladajuće nacionalističke paradigme nego o naporu da se iz nje izađe. Bojim se da bismo do istog zaključka došli analizirajući i druge, svežije primere ovog diskursa.\nBeogradska debata o Evropi, panel: Izgubljeni u tranziciji


U UAE uhapsena braća optuzena za korupciju u Južnoj Africi\nTanjug 7. juna 2022. 10:25\nDUBAI – Dvojica braće iz porodice Gupta, koji se traže u vezi sa slučajem korupcije u koji je umešan bivši južnoafrički predsednik DŽejkob Zuma, uhapšeni su u Ujedinjenim Arapskim Emiratima, saopštila je južnoafrička vlada, a prenosi BBC.\nNavodi se da su Atul i Rajesh Gupta po crvenoj Interpolovoj poternici „uhapšeni u vezi s pranjem novca i krivičnim prijavama u Južnoj Africi”, u kojima se terete da su profitirali od svojih bliskih veza sa bivšim predsednikom DŽejkobom Zumom i vršili trgovinu uticajem.\nPregovori o ekstradiciji se vode sa UAE, saopštili su južnoafrički zvaničnici.\nBraća su pobegla iz Južne Afrike nakon što je pravosudna komisija počela da ispituje njihovu umešanost u korupciju 2018, a optuženi su za davanje finansijskog mita kako bi dobili unosne državne ugovore i uticaja na moćna imenovanja u vladi, navodi BBC.\nOni su bili osumnjičeni da su se skrivali u Dubaiju otkako su pobegli iz Južne Afrike, otprilike u isto vreme kada je Zuma dao ostavku 2018. godine zbog navoda da je kontrolisao korupciju u državnim kompanijama.


Jeremić: Narodu je dosta priče o političarima, naš cilj je da gradjanima bude bolje\nBeta 1. novembra 2020. 10:30\nPredsednik Narodne stranke Vuk Jeremić izjavio je da je „narodu dosta priče o političarima“ i da politika ne bi smela da bude priča o ljudima na javnoj sceni i njihovim odnosima, već o tome kako učiniti da gradjanima bude bolje.\n„Odnosi u opoziciji danas malo koga normalnog zanimaju. Za nas koji se bavimo ovim poslom to naravno nije nebitno, ali narodu je toga preko glave“, rekao je Jeremić u Knjaževcu na osnivanju Opštinskog odbora Narodne stranke.\nJeremić je istakao da je vlast u poslednjih osam i po godina „svojim delovanjem i propagandom potpuno izobličila kolektivnu svest naroda o tome šta je ispravno a šta nije“.\n„Zato uopšte nije svejedno koliko ćemo brzo uspeti da se oslobodimo kriminalne diktature, koja ulazi u svoju ogoljenu fazu“, rekao je Jeremić.\nJeremić je pozvao funkcionere, članove i aktiviste Narodne stranke da sa svojim sugradjanima širom Srbije razgovaraju i da im predstave stranački program.\n„Okosnica našeg programa je ekonomija zasnovana na domaćem privatnom preduzetništvu, umesto trenutne partijsko-tajkunske privrede. Hoćemo da Srbija bude uredjena kao moderna evropska država, poput Češke ili Austrije“. rekao je.\nNaveo je da Narodna stranka smatra da je najvažniji zadatak države da obezbedi sigurnost, red, vladavinu prava i socijalnu pravdu.\n„Beskompromisno ćemo se zalagati za ravnopravnost i slobodu izbora i govora svih gradjana Srbije. I na kraju, naš izričit stav je da nikada i ni u kakvoj formi Srbija ne sme da prizna Kosovo i Metohiju kao nezavisnu državu“, rekao je Jeremić.\nJeremić je naveo da izbore prošlog juna „ne bi mogao da dobije ni Sveti Petar“ i da je opozicija uradila najbolje što je mogla – bojkotom je uključila svetlo i delegitimisala vlast.\n„Pitanje demokratije u Srbiji se tako podiglo i na medjunarodni nivo, i medjunarodna zajednica, a prvenstveno Evropska unija, odlučila je da se angažuje u dijalogu o izbornim uslovima. Srbija je danas, pored Belorusije, jedina država u Evropi u kojoj nema opozicije u parlamentu. To stanje je nenormalno i neodrživo“, rekao je Jeremić.\nJeremić je dodao da zato očekuje da će sledeći izbori biti održani pod boljim uslovima, sasvim moguće i pre aprila 2022. godine, za kada ih je najavio predsednik Srbije Aleksandar Vučić.\n„Mi se spremamo za izbore kao da ćemo na njih izaći, a da li će se to desiti zavisiće od izbornih uslova. Do raspisivanja izbora moramo da ojačamo stranačku organizaciju tako da budemo u stanju da pokrijemo sva biračka mesta u Srbiji i odbranimo izborni rezultat“, rekao je Jeremić.\nNaveo je da će Narodna stranka o eventualnom izlasku na izbore u koaliciji razgovarati kada bude poznato pod kojim će uslovima biti održani izbori i kada bude jasno „ko sa kakvim resursima raspolaže“.\n„Otvoreni smo za razgovore o saradnji, koordinaciji, možda i o koaliciji, ali u periodu pred nama nastavljamo sami i držimo se našeg slogana ‘Mi držimo reč'“, rekao je Jeremić.\nZa predsednika Opštinskog odbora Narodne stranke Knjaževac izabran je gradjevinski inženjer Marko Ignjatović.


Mirko Stojčinović - Srpskainfo\nVrhovni sud RS ukinuo je prvostepene presude bivšem zamjeniku pravobranioca RS Mirku Stojčinoviću i njegovom pomoćniku Borislavu Jeličiću, saznaje Srpskainfo.\nU Vrhovnom sudu Republike Srpske danas je održano ročište u postupku protiv bivšeg zamjenika pravobranioca RS Mirka Stojčinovića i njegovog pomoćnika Borislava Jeličića koji su nepravosnažno osuđeni na pet i po godina zatvora.\nSVJEDOČENJE GRADONAČELNIKA Igor Radojičić: Sve smo radili da zaštitimo imovinu Grada\nKoristili smo se svim pravnim sredstvima kako bi u predmetima “Naš dom” i “Građa” zaštitili i sačuvali imovinu koja pripada Gradu Banjaluka.\nNOVI OBRT U SLUČAJU “NAŠ DOM” Gradu šansa da zadrži zgradu Radničkog\nGrad Banjaluka na dobrom je putu da povrati u svoj posjed milionski vrijednu zgradu Radničkog univerziteta u Grčkoj ulici, zbog koje je osuđen bivši pravobranilac Mirko Stojčinović, saznaje Srpskainfo.\nStojčinović i Jeličić KRIVI: Za višemilionsku zloupotrebu OSUĐENI na pet i po godina robije\nMirko Stojčinović, bivši zamjenik Pravobranioca RS, i njegov pomoćnik Borislav Jeličić osuđeni su na ukupno pet i po godina robije zbog višemilionske zloupotrebe.\nRadulj: Bilo suprostavljenih interesa između RS i Banjaluke\nBivši pravobranilac Republike Srpske Slobodan Radulj danas je u Okružnom sudu u Banjaluci rekao da je bilo suprostavljenih interesa između Grada Banjaluke i Republike Srpske i da su oni u tom slučaju zastupali interese države, jer je tako po zakonu.\nPetković: Nećemo iznositi dokaze, jer Jeličić NIJE KRIV\nMilan Petković, advokat Borislava Jeličića, danas je odustao od iznošenja materijalnih dokaza, jer, kako kaže, ne moraju ništa dokazivati s obzirom da njegov branjenik nije kriv.\nSvjedoci odbrane: Stojčinović poboljšao efikasnost u radu\nOdluke koje je donosio bivši zamjenik pravobranioca RS Mirko Stojčinović poboljšale su način i efikasnost u radu, rekla je ovo u Okružnom sudu u Banjaluci radnica Pravobranilaštva Nataša Pantić.\nSVJEDOCI ODBRANE Ministri tvrde da su imali dobru saradnju sa Mirkom Stojčinovićem\nTroje ministara u Vladi Republike Srpske saslušano je danas u Okružnom sudu u Banjaluci na suđenju bivšem zamjeniku pravobranioca RS Mirku Stojčinoviću i njegovom pomoćniku Borislavu Jeličiću.\nKOMPANIJA U VELIKOM PROBLEMU "Viz er" izgubio 87 odsto putnika u porđenju sa istim periodom prošle godine


Predsjednik SAD Džo Bajden (Joe Biden) potpisao je u četvrtak izvršnu uredbu koja predviđa da polovina svih putničkih automobila prodatih u zemlji bude sa nultom emisijom do 2030.\nOvaj potez je na tragu njegovog obećanja iz predizborne kampanje da će raditi na smanjenju emisije gasova u cilju borbe protiv klimatskih promjena.\nPostepeni prelazak sa motora sa unutrašnjim sagorijevanjem na vozila na baterije odražava delikatnu ravnotežu kako bi se dobila podrška automobilske industrije i sindikata, uz buduće obećanje novih radnih mjesta i milijarde dolara novih saveznih ulaganja u električna vozila, prenosi AP.\nIzvršna uredba koju je Biden potpisao ima za cilj i da se SAD uključe u nadmetanje sa Kinom i drugim zemljama koje ulažu u električna vozila (EV), dok takođe transformiše američki transportni sektor, koji je najveći izvor emisije ugljenika u zemlji.\nGovoreći u Bijeloj kući ispred više izloženih električnih automobila, Biden ih je nazvao "vizijom budućnosti koja se sada počinje ostvarivati, budućnošću automobilske industrije koja je električna."\n"Ona je električna i nema povratka. Pitanje je hoćemo li mi voditi ili zaostajati," istakao je američki predsjednik.\nNjegova objava izazvala je skromne pohvale ekologa, koji su naglasili potrebu za dodatnim mjerama s obzirom na pogoršanje klimatske situacije, prenosi AFP.\nKetrin Garsija (Katherine Garcia) iz kluba Sijera (Sierra) nazvala je cilj "značajnim signalom proizvođačima", ali je rekla da bi ga trebalo podići na 60 odsto i dopuniti "najjačim mogućim standardima čistih automobila".\nOčekuje se da će značajno povećanje upotrebe električnih vozila u SAD - koja su činila samo oko dva odsto 2020. godine - zavisiti od proširenja stanica za punjenje i drugoj infrastrukturi, kao i ubjeđivanju Amerikanaca da kupuju ove automobile.\nVelika trojka američkih proizvođača automobila (Big 3) - General Motors, Ford i Stellantis čiji su lideri prisustvovali ovom događaju u Bijeloj kući - značajno su proširili svoja ulaganja u električna vozila, čineći cilj "najvjerovatnije dostižnim" do 2030. godine, rekla je Džesika Koldvel (Jessica Caldvell), urednica web stranice za automobile Edmunds.com.\n"Ali ono što je vjerovatno najveća prepreka pred nama je prihvatanje tog trenda od strane potrošača: Šta će biti potrebno da Amerikanci promijene svoje navike da bi prešli na automobile na električni pogon?" pita se Koldvel.\nU zajedničkom saopštenju, proizvođači iz Detroita izrazili su "zajedničku težnju da postignu prodaju od 40-50 posto" vozila, ali su rekli da se pomak "može postići samo" inicijativama kao što su podsticaji potrošačima za kupovinu električnih automobila i nova infrastruktura poput mreža za punjenje.\nIako je Biden predložio infrastrukturni plan koji bi uključivao mnoge od pomenutih ideja, nisu sve ušle u dvostranački kompromisni zakon za koji se smatra da ima najveće šanse da bude usvojen u Kongresu.\nUjedinjeni zaposleni u automobilskoj industriji (UAV), jedan od najvećih sindikata automobilskih radnika u zemlji, podržao je Bidenovu inicijativu.\n"Pripadnici UAV -a, sadašnji i budući, spremni su za izgradnju ovih električnih automobila i kamiona i baterija koje u njih ulaze", rekao je predsjednik ovog udruženja Rej Kari (Ray Curry) u saopštenju koje je objavila Bidenova administracija.\nMask je, međutim, kritikovan zbog taktike koja se smatra antisindikalnom, a portparolka Bijele kuće Džen (Jen) Psaki rekla je da su pozvana "tri najveća ključna igrača Ujedinjenih automobilskih radnika".\n"Da, izgleda čudno što Tesla nije pozvan", napisao je Mask na Twitteru.\nIako brojka od 50 odsto ne bi premašila ono što su mnogi američki proizvođači već razmatrali, to je veliki cilj za SAD u cjelini.\nPredsjednik Fonda za zaštitu životne sredine Fred Krup (Krupp) pohvalio je ovu najavu kao pozicioniranje SAD za takmičenje u rastućoj transportnoj ekonomiji.\n"Zemlje širom sveta utrkuju se u uklanjanju zagađenja iz svojih automobila i kamiona", rekao je Krup.\nAmerikanci, dodao je on, "mogu pobijediti u ovoj trci, a naša nagrada biće dobri poslovi, uštede na benzinskoj pumpi za američke porodice, čistiji vazduh i sigurnija klima".\nAli Sajmon Muj (Simon Mui) iz Savjeta za odbranu prirodnih resursa rekao je da je potrebno odmah preduzeti agresivniju akciju "s obzirom na to da su klimatske promjene već učinile naše vremenske prilike tako surovim".\nBiden želi da odbaci i koriguje politiku njegovog prethodnika Donalda Trumpa (Trump),\nTrenutni standardi emisije gasova, koji datiraju iz marta 2020. godine, zahtijevaju od proizvođača da poboljšaju energetsku efikasnost svojih vozila za 1,5 odsto između 2021. i 2026. godine, što je manje od pet procenata koliko je tražio Trumpov prethodnik Barak Obama.


Naslovna Fudbal Domaći fudbal 15. Telekom 1.CFL – Sutjeska dočekuje Dečić, zanimljivo u Petrovcu\nDanas su na programu sve utakmice 15. Telekom 1.CFL. Lider Sutjeska dočekaće na svom terenu Dečić, Budućnost na Trešnjici, zanimljiv duel Petrovca i Iskre.\nNakon reprezentativne pauze, utakmicama 15. kola nastavlja se takmičenje u Telekom 1.CFL. Prvoligaši su iskoristili pauzu da se što bolje pripreme za nastavak jesenjeg dijela šampionata, tačnije, za preostalih pet utakmica do kraja prvog dijela šampionata.\nLider Telekom 1.CFL Sutjeska igraće protiv uvijek neugodnog Dečića koji je podigao formu pa se očekuje veliki otpor u Nikšiću i zanimljiva utakmica. Utakmica je zakazana za 17h na stadionu kraj Bistrice.\nDrugoplasirana Budućnost gostovaće Zeti na Trešnjici gdje će imati ulogu favorita dok bi zanimljivu utakmicu mogli gledati u Petrovcu gdje će istoimeni domaćin igrati sa Iskrom.\nPodgorica će na DG areni od 13h igrati protiv Jezera dok će Mornar u Baru dočekati Rudar.\n13:00 15. kolo DG arena PODGORICA– –JEZERO\n15:00 15. kolo SRC Topolica MORNAR– –RUDAR\n15:00 15. kolo Stadion pod Malim brdom PETROVAC– –ISKRA\n16:00 15. kolo Stadion Trešnjica ZETA– –BUDUĆNOST\n17:00 15. kolo Gradski stadion SUTJESKA– –DEČIĆ\nPrethodni tekstMirković pred Zetu: Bitno je da ostvarimo pobjedu i vratimo mir u svlačionicu\nSljedeći tekstAstro Sport 20.11.2021. Danas je najmirniji dan ove nedelje…\nSimke 20/11/21 9:34 At Subota, 20 Novembra 2021, 9:34\nnije Decic tako losa ekipa kakvom je smatraju ,medjutom Sutjeska dosta bolja ove godine u odnosu na proslu\nCile 20/11/21 9:35 At Subota, 20 Novembra 2021, 9:35\nlagano sutjeska ovdje uzima 3 boda ..\nRiki 20/11/21 9:39 At Subota, 20 Novembra 2021, 9:39\nMozda po neku akciju vidimo na utakmicama Sutjekse i Decica kao i Zete i Buducnosti.. drugo nista necu pratiti.\nBoban 20/11/21 13:06 At Subota, 20 Novembra 2021, 13:06\nPetrovac cista namjestaljka uvijek bio i ostalo, ali mislim da danas nece nista uraditi.


Zašto informatika NEĆE biti obavezan predmet? – Ozon Media\nSremska Mitrovica – Nacionalni prosvetni savet odbacio je predlog Ministarstva prosvete da informatika bude obavezan predmet u višim razredima osnovne škole.\nPravi razlog se ne zna, a državna sekretarka rekla je, sa jedne strane, da je velika šteta što ovaj predlog nije usvojen jer smatra da đake “treba pripremiti za savremeno okruženje”, dok sa druge smatra da je svakako učinjen veliki korak napred “prihvatanjem inovativnih predloga u izučavanju informatike i računarstva”.\nDa se ovime čini velika šteta govori činjenično stanje da je osnovno informatičko znanje iz poželjnog prešlo u domen obaveznog, te da se sve više obrazovanje i istraživanje bazira bar na osnovnom poznavanju rada na računara.\nInicijativa Ministarstva prosvete, nauke i tehnološkog razvoja Srbije naišla je i na podršku Ministarstva trgovine, turizma i telekomunakcija, ali i poslovnog IKT sektora. Državna sekretarka je u izjavi za Betu ipak nagovestila da će se i dalje raditi na tome da se informatika uvede kao obavezan predmet. “Nadamo se da će unapređenje programa u pravcu savremenih tehnoloških promena, voditi i do uvođenja obavezne informatike u školama u Srbiji u što kraćem roku, kako bi reforma obrazovanja dala pun rezultat”, rekla je ona.\n29.04.2020. Ozon Komentari su isključeni na Najavljena isključenja struje za ČETVRTAK\n20.12.2013. Ozon Komentari su isključeni na Možda štrajk\nDug za grejanje Toplifikaciji 60.miliona dinara\n29.12.2010. Ozon Komentari su isključeni na Dug za grejanje Toplifikaciji 60.miliona dinara


Velika vežba na Kosovu - Atlantski Savet Srbije\nMisija KFOR-a na Kosovu ovih dana je zajedno sa „NATO”-vim Savetničkim timom i Timom za vezu kao i sa „UN”-om i „EULEX”-om bila domaćin velike vežbe „Srebrna sablja 2”(„Silver Sabre 2″) koja se održala pored Prištine, u bazi „Camp Film City”, kako se zove glavni štab KFOR-a.\nKako je objavljeno na veb-sajtu „KFOR”-a na ovoj vežbi učestvovalo je 17 kosovskih insitucija i organizacija, a njihov zajednički cilj je bio usaglašavanje mera i postupaka koje bi preduzimali u slučaju suočavanja sa nekom vanrednom situacijom. Ova vežba je bila jedinstvena prilika za zajednički rad svih nadležnih funkcionera i organizacija odgovornih za bezbednost građana Kosova u slučaju prirodnih katastrofa, i vanrednih događaja velikih razmera. Glavni cilj planera vežbe bio je harmonizacija i povećanje saradnje između kosovskih državnih institucija, agencija, i organizacija u slučaju da se suoče sa nekom prirodnom katastrofom, i vanrednom situacijom velikih razmera.\nNajveći doprinos u naporu da se uspešno realizuje ova vežba za dobrobit svih građana Kosova dao je Tim za treninge 77 Brigade Armije Velike Britanije sa sedištem u Skoplju. Oni su bili mentori, kontrolisali su učesnike vežbe, davali im korisne savete kako da upravljaju krizom, usmeravali medije, i reagovali u neočekivanim, kompleksnim, i izazovnim situacijama.\nPrevious SAD poklonile Hrvatskoj nove helikoptere\nNext „NATO” nastavlja širenje na istok


Haradinaj: Više sam brinuo o promjeni granica nego o borbi protiv korupcije - Vijesti.me\n"ZEMLJA DOVEDENA PRED VANREDNO STANJE"\nHaradinaj: Više sam brinuo o promjeni granica nego o borbi protiv korupcije\nHaradinaj je potvrdio da nije obavijestio svоg koalicionog partnera, da će podnijeti ostavku, a kao razlog za to je naveo da Veselji "nije ostavio prostor" za razgovor o osjetljivim temama. "Zašto upozoriti čovjeka koji je u Vašingtonu rekao da Haradinaj razgovara sa Amerikom kao i sa Srbijom?! Nije mi ostavio prostora da razgovaramo o takvim temama", rekao je on Edit\n4191 pregleda 6 komentar(a)\nVijesti online 20. avgust 2019, 09:04\nPremijer Kosova u ostavci Ramuš Haradinaj izjavio je da je imao "većih briga" od borbe protiv korupcije te da se bavio temom promjene granica, "koja je dovela zemlju pred vanredno stanje", prenio je Kossev.\n"Premijer koji mora da čuva teritoriju ne može da se vrati rješavanju unutrašnjih pitanja poput korupcije", kazao je sinoć Haradinaj tokom gostovanja na prištinskoj televiziji T7.\nOn je dodao da kada se bude uvjerio da je pitanje promjene granica potpuno zatvoreno "planira da se bave unutrašnjim temama".\nHaradinaj je dojučerašnju saradnju sa Demokratskom starnkom Kosova (PDK) Kadrija Veseljija, ocijenio kao loše iskustvo.\nKako je rekao, PDK ga je ometala u vezi sa "najvažnijim nacionalnim pitanjima", kao i da ne želi da saradjuje sa strankom predsjednika kosovske Skupštine Veseljija.\nHaradinaj je potvrdio da nije obavijestio lidera PDK, svоg koalicionog partnera, da će podnijeti ostavku na mjesto premijera Kosova, a kao razlog za to je naveo da Veselji "nije ostavio prostor" za razgovor o osjetljivim temama.\n"Zašto upozoriti čovjeka koji je u Vašingtonu rekao da Haradinaj razgovara sa Amerikom kao i sa Srbijom?! Nije mi ostavio prostora da razgovaramo o takvim temama", rekao je on.\n"povrijedila ugled države"\nDržavni tužilac Hrvatske priznao da je član masonske lože\nSkoplje i Tirana će sprovesti reforme


VUČIĆ PISAO TRAMPU DA POSJETI SRBIJU! 'Vjerujte predsjedniče, nikome nije stalo kao nama da se riješi kosovsko pitanje' - GlobalCir\nVUČIĆ PISAO TRAMPU DA POSJETI SRBIJU! ‘Vjerujte predsjedniče, nikome nije stalo kao nama da se riješi kosovsko pitanje’\nPredsjednik Srbije Aleksandar Vučić uputio je pismo predsjedniku SAD-a Donaldu Trampu, u kome je, između ostalog, zatražio podršku za pronalaženje trajnog i održivog rešenja za KiM i pozvao ga da posjeti Srbiju.\nVašim ljubaznim pismom od 14. decembra još jednom ste istakli spremnost Sjedinjenih Američkih Država da pomognu u dijalogu Beograda i Prištine, kako bi se našlo rješenje za vijekovni problem Kosova i Metohije.\nVjerujte, poštovani predsedniče, da nikom nije više stalo do rješenja do mojoj zemlji, jer je problem Kosova i Metohije teško breme, prije svega, za Srbiju i srpski narod. Posvećeni smo dijalogu i pristupamo mu hrabro i realno, razmišljajući o budućnosti svih nas na Zapadnom Balkanu. Ispunili smo i sve naše obaveze iz Briselskog sporazuma.\nMeđutim, Srbija ne može da riješi taj težak problem sama. Bez obzira na našu volju i vjeru, takse koje je uvela Priština na robu iz Srbije predstavljaju opterećenje i nepremostivu prepreku za nastavak dijaloga. One ne samo da nanose štetu srpskoj ekonomiji, nego i ugrožavaju život Srba na Kosovu i Metohiji, čija prava moramo da branimo i štitimo. Naglašavam još jednom: istog trenutka kada Priština ukine tu nerazumnu i štetnu mjeru, spremni smo da nastavimo dijalog u potrazi za trajnim i održivim rješenjem.\nŽelim ovim pismom da još jednom istaknem i svoju čvrstu opredjeljenost da zajedničkim snagama obogaćujemo odnose naših dvaju zemalja. Ponosan sam što se moja zemlja u dva svjetska rata borila na strani prava i pravde i što smo bili saveznici. Prošle godine smo obilježili vijek od kada se srpska zastava vijorila nad Bijelom kućom, u čast hrabrosti Srbije i žrtava koje je podnijela u Prvom svjetskom ratu.\nPismo Trampa Vučiću\nPodsjećajući se našeg historijskog savezništva kroz taj svjetli primjer zajedničke prošlosti, želim da Vam još jednom uputim poziv da posjetite Srbiju kao prvi američki predsjednik posle, bezmalo, četrdeset godina.\nUz srdačne pozdrave, primite, ekselencijo, najbolje želje za dalji napredak Vaše zemlje i blagostanje američkih građana, kao i izraze mog dubokog uvažavanja, navodi se u pismu Aleksandra Vučića upućenog predsjedniku SAD-a Donaldu Trampu, saopštila je Pres služba predsjednika Republike Srbije.


Potpisivanje ugovora o dodeli bespovratnih podsticajnih sredstava namenjenih poljoprivredi se nastavlja\nOvoga petka, dvadeset i osam poljoprivrednih proizvođača sa teritorije opštine Gornji Milanovac, potpisali su sa predsednikom opštine Milisavom Mirkovićem ugovore o dodeli bespovratnih podsticajnih sredstava u poljoprivredi.\n"Svesni smo da nema života ukoliko nema rada i obrade zemlje, svesni smo da je svaki posao težak ali vaš rad, od zore do mraka, ne može da se poredi sa bilo kojim poslom i svakako je za poštovanje. Mi smo budžetom opredeli znatan deo sredstava kako bi mogli na neki način da vam pomognemo, odnosno omogućimo da nešto od svoje opreme i mehanizacije prinovite" rekao je predsednik Mirković prilikom razgovora sa poljoprivrednim proizvođačima.\nSa potpisivanjem ugovora o dodeli bespovratnih podsticajnih sredstava u poljoprivredi započeto je prošlog petka i za sada sedamdeset i dva zahteva je rešeno pozitivno, od čega četrdeset i četiri minulog petka i dvadeset i osam danas.\nKonkurs će biti otvoren do utroška planiranih sredstava, a najkasnije do 15. decembra 2015. godine.\nUtrošena sredstva iz agrarnog budžeta za 2015. godinu po osnovu do sada potpisanih ugovora iznose 4.648.195,87 dinara dok preostali iznos sredstava je 9.301.804,13 dinara.\nOdobrena sredstva poljoprivrednicima biće uplaćena na tekuće račune već prvog radnog dana sledeće sedmice a za sledeću nedelju planiran je nastavak potpisivanja ugovora sa ostalim poljoprivrednim proizvođačima koji su podneli zahteve i ispunjavaju uslove za dodelu bespovratnih sredstava.


Evropski parlament usvojio novu Direktivu o autorskim pravima -\nHomemedijiEvropski parlament usvojio novu Direktivu o autorskim pravima\nEvropski parlament usvojio je Direktivu o autorskim pravima na digitalnom jedinstvenom tržištu (DSM) koju svetska i evropska novinarska organizacija ocenjuju kao “veliki iskorak u zaštiti autorskih prava”\nČlanovi Evropskog parlamenta su glasali za izveštaj Komisije za pravne poslove Evropskog parlamenta (JURI) o predlogu Komisije za direktivu o autorskim pravima na digitalnom jedinstvenom tržištu sa 438 glasova za, 226 protiv i 39 uzdržanih. Ovaj dokument podržale su hiljade autora i kreatora širom Evropske unije, uključujući desetine podružnica Međunarodne federacije novinara (IFJ) i Evropske federacije novinara (EFJ) koje su aktivno vodile kampanju za odobravanje izveštaja JURI-a i suprostavljale se kampanji neistina i zastrašivanja koju su vodile moćne internet korporacije.\nIFJ i EFJ posebno pozdravljaju to što će se u skladu sa članom 11 izveštaja Parlamenta, koristi koje proizilaze iz autorskih prava pošteno deliti između novinara i izdavača. Pored toga, takozvani “trougao transparentnosti”, koji je definisan u poglavlju 3 (članovi 14-16), predstavlja veliki korak napred za novinare i autore da steknu jaču kontrolu nad korišćenjem njihovog rada i naknadama koje dobijaju.\n“Slavimo glasanje Evropskog parlamenta za DSM direktivu. To je veliki korak napred u odbrani novinarskih i autorskih prava, koje su godinama kršile tehnološki giganti. Nastavićemo sa kampanjom da Evropski savet uskladi propise sa ovom Direktivom”, izjavio je generalni sekretar IFJ Anthoni Bellanger.\nMeđunarodni dan borbe protiv nekažnjivosti zločina nad novinarima: “Nema slobode medija tamo gde novinari rade u strahu – podstaknite kažnjavanje zločina!” Predsednik EFJ Mogens Bliher Bjeregord: Predsednik mora da promeni stav prema medijima 5. februara na TV N1 – dokumentarni film “Silom na sedmu” u produkciji NUNS-a Sejdinović: Dogovor o izradi medijske strategije i rešavanje gorućih medijskih problema međuzavisni\nČlanovi Radne grupe za izradu Nacrta Strategije razvoja sistema javnog informisanja u Srbiji do 2023. godine uputili su danas otvoreno pismo premijerki Ani Brnabić u kome ocenjuju da je ministar kulture i informisanja Vladan Vukosavljević […]\n“Na neki način je sklopljeno primirje između Vlade i medijske zajednice. Formirana je nova Radna grupa, počelo da se radi na Medijskoj strategiji. Ipak, ono što se dešava sa Južnim vestima je zloupotreba administrativne moći, […]


Mađarska: EU „ubila“ jedan ruski projekat, a drugi podržava - 28.06.2018, Sputnik Srbija\nMađarska: EU „ubila“ jedan ruski projekat, a drugi podržava\nNedopustivi su dvostruki standardi za izgradnju gasovoda u Evropi, rekao je za Sputnjik ministar inostranih poslova Mađarske Peter Sijarto. 28.06.2018, Sputnik Srbija\nrusija, vesti, svet, mađarska\n10:20 28.06.2018 (Osveženo: 12:33 28.06.2018)\n© Sputnik / Sergeй Guneev / Uđi u foto-galerijuCevi gasovoda Severni tok 2\nNedopustivi su dvostruki standardi za izgradnju gasovoda u Evropi, rekao je za Sputnjik ministar inostranih poslova Mađarske Peter Sijarto.\nDanska već pravi rampu za „Severni tok 2“\n„Mi nismo deo projekta ’Severni tok 2‘, ali ne možemo biti protiv njega“, rekao je Sijarto.\nPrema rečima mađarskog ministra, bivši projekat „Južni tok“, koji je trebalo da poveća diversifikaciju gasovoda za centralnu Evropu, „ubila“ je Evropska komisija.\n„Sada opet vidimo da Komisija ne podržava izgradnju ’Južnog toka‘. Ne vidim nikakva izvinjenja zbog toga ili razloge koje bi Komisija mogla da navede zašto tako postupa. To su jednostavno dvojni standardi“, rekao je Sijarto.\nRusija je 2014. godine zbog stava EU prekinula rad na „Južnom toku“ koji je trebao da prođe preko Bugarske, Srbije i Mađarske kao krak gasovoda „Turski tok“ koji ide po dnu Crnog mora ka Turskoj.\nProjekat „Severni tok 2“ podrazumeva izgradnju dva kraka gasovoda ukupnog kapaciteta od 55 milijardi kubnih metara gasa godišnje od obala Rusije, preko Baltičkog mora, do Nemačke.\nProtiv projekta su Ukrajina, koja strahuje da će izgubiti prihode od tranzita ruskog gasa, i Amerika, koja ima ambiciozne planove za izvoz svog tečnog gasa u Evropu. Litvanija, Letonija i Poljska su saopštile da ne odobravaju izgradnju tog gasovoda, jer su njihovi lideri uvereni da je reč o političkom projektu.


Gradonačelnici kosovskih opština traže skraćenje druge faze epidemioloških mera - Radio Kontakt Plus\nGradonačelnici kosovskih opština traže skraćenje druge faze epidemioloških mera\n16:30, 23.05.2020Izvor: Koha / Radio Kontakt Plus\nAsocijacija kosovskih opština (AKM) zatražila je skraćenje druge faze epidemioloških mera, preduzetih u borbi protiv Covid-19. U saopštenju za medije gradonačelnici su zatražili da se mere preispituju samo u skladu sa situacijom, koja je, kako ocenjuju, pozitivna.\nIz Asocijacije poručuju da je drugu fazu obeležio ekonomski pad, te da je treba preispitati i skratiti.\n"Predsednici opština zahtevaju da se mere preispitaju samo u skladu sa situacijom, bez rizika po javno zdravlje. S tim u vezi, na temelju principa i trenutne ekonomske situacije, sa tendencijom značajnog ekonomskog pada, smatramo da drugu fazu treba preispitati i skratiti. Ekonomski gubici mogu biti ogromni", upozoravaju u zajedničkom saopštenju gradonačelnici kosovskih opština.\nAKM najavljuje da će se, zbog situacije izazvane Covid-19, smanjiti prihodi opština, dodajući da će, ako se nastavi druga faza, biti oštećena i preduzeća.\n“Sa druge strane, opštinski proračuni sastoje se od državnih grantova, centralnih kapitalnih investicija i sopstvenih prihoda. Glavni prihodi opština sastoje se od: poreza na imovinu, građevinskih dozvola i komunalnih poreza. Ti su prihodi znatno opali i ako se nastavi s drugom fazom, prvo će biti oštećena preduzeća, koja za jedan neradni dan beleže značajne finansijske gubitke, ali će i opštinski budžeti pretrpeti štetu zbog nemogućnosti poslovanja preduzeća ”, navodi se dalje u saopštenju.\nGradonačelnici procenjuju da će daljim olakšavanjem mera, građani započeti sa plaćanjem opštinskih obaveza, što će povećati opštinske budžete.\nU međuvremenu, sredstva iz opštinskih budžeta, biće uložena u projekte koji će poboljšati život građana, zaključuje se u saopštenju Asocijacije.\nKosovsko Ministarstvo zdravlja započelo je sa procesom ublažavanja mera u borbi protiv koronavirusa 4.maja, kroz tri faze.\nU toku je druga faza, koja je počela 18. maja i trajaće do 1. juna, a ublažavanje mera zavisi od procene situacije i preporuka Instituta za javno zdravlje i Svetske zdravstvene organizacije.


Rusija će raditi na tome da se zaustave napadi na severozapadnu sirijsku oblast Idlib nakon razgovora sa turskom delegacijom u Moskvi, izjavio je danas portparol turskog predsednika Ibrahim Kalin dodajući da Ankara očekuje da to bude realizovano.\nTurska delegacija u ponedeljak je otputovala u Moskvi kako bi razgovarala o razvoju događaja u Libiji i Siriji, u vreme kada više hiljada civila migrira ka Turskoj zbog napada ruske i sirijske vojske, prenosi Rojters.\nObraćajući se u Ankari posle sastanka kabineta, Kalin je rekao da je Turska zatražila od Rusija da uspostavi prekid vatre u toj oblast i naglasio da napadi na Idlib moraju pod hitno da prestanu.\nOn je dodao da će Turska možda morati da izradi nact predloga zakona kako bi se omogućilo raspoređivanje vojnika u Libiji.\nKalin je rekao da parlament Turske radi na tom pitanju.\nTurska, koja podržava međunarodno priznatu vladu u Libiji i koja je poručila da bi mogla da rasporedi vojnike ako dobije takav zahtev, potpisala je sporazum o vojnoj saradnji sa Tripolijem prošlog meseca.


diskriminacija - Istinomer\nPočetna Oznaka: diskriminacija\nPredsednik Srbije o zapošljavanju u kompaniji „Jurotaj“ (N1, 21.10.2018.)\nNakon što dožive nasilje u školi, porodici ili među prijateljima, pripadnici LGBT populacije plaše se da to prijave nadležnima, kako ne bi doživeli diskriminaciju ili dodatno nasilje. To je poruka tribine „Niš protiv diskriminacije“ održane povodom Međunarodnog dana borbe protiv homofobije. Istraživanje među pripadnicima LGBT populacije, sprovedeno u Nišu pre dve godine, pokazuje da je […]\nUče đake da je homoseksualnost poremećaj\nĐaci u Srbiji i danas uče iz knjiga starih gotovo tri decenije, knjiga u kojima je homoseksualnost “devijantno ponašanje”, posledica poremećaja hormona ili pojava koju treba tolerisati, “ako ne ugrožava nikog drugog”. Resorno ministarstvo se obavezalo da će to ispraviti, ali ovakve udžbenike i danas možete kupiti u knjižari.\nDa žene odlučuju\nŠefica poslaničke grupe ZES o položaju žena u Srbiji. (Objektiv, 23. 1. 2010. godine)


Predložili ukidanje samoizolacije pri ulasku u zemlju\nKrizni štab za zaštitu zdravlja stanovništva od zarazne bolesti Kovid19 uputio je preporuku Vladi Srbije po kojoj od petka, 22. maja, domaćim i stranim državljanima više neće biti potreban negativan test za ulaz u Srbiju niti posebna dozvola za kretanje.\nPreporuka treba da bude potvrđena u četvrtak, na sjednici Vlade Srbije.\nKrizni štab donio je i preporuku o otvaranju administrativnog prelaza ka Kosovu.\nPCR testovi na korona virus, na lični zahtjev građana Srbije i stranih državljana, koštaće 6.000 dinara na teritoriji cijele Srbije dok će studente i maljoletna lica testiranje i dalje biti besplatno.\nU skladu sa epidemiološkom situacijom, Krizni štab je odlučio je da se pojedine zdravstvene ustanove koje su bile određene za COVID bolnice postepeno vraćaju u uobičajen proces rada.\n"U takvim ustanovama svi medicinski radnici biće testirani na koronavirus i tek nakon negativnog rezultata počeće da rade", stoji u saopštenju poslije sjednice Kriznog štaba.\nKlinički centar u Nišu (nova zgrada) počeće sa redovnim radom od petka, 22. maja, dok će Institut za ortopedsko-kliničke bolesti Banjica funkcionisati redovno od ponedjeljka, 25. maja.\nNavodi se i da Krizni štab "nikada nije preporučio sankcije za nenošenje maski na otvorenom prostoru" i da uvođenje takvih mjera "svakako nije u planu".\n"Svi članovi Kriznog štaba, na čelu sa ljekarima, apeluju na sve građane da se ponašaju odgovorno prema sebi i drugima jer epidemija još uvijek nije završena. Aktivnost virusa jeste umnogome oslabila, ali je neophodno da se svi zajedno i dalje pridržavamo osnovnih epidemioloških mjera, poput nošenja maski, redovne dezinfekcije ruku i održavanja socijalne distance, kako bismo borbu sa koronavirusom uspješno i završili", stoji u saopštenju.


Britanija uvela sankcije protiv 25 ruskih državljana; Moskva: Preduzećemo kontramere - 06.07.2020, Sputnik Srbija\nBritanija uvela sankcije protiv 25 ruskih državljana; Moskva: Preduzećemo kontramere\nVelika Britanija uvela je sankcije protiv 25 ruskih državljana, uključujući predsednika Istražnog komiteta Aleksandra Bastrikina, a kao razlog navedeno je kršenje... 06.07.2020, Sputnik Srbija\nRusija netreba dase pravda pred ovi zlocinci nego da spremi kontra sancije nesamo prema london nego svuda po svetu napasti engleske interese\n.Pokvareni , zlobni samozivi Britanski kriminalci ukrali su zlato Venecuela da ljudi ne mogu da kupe lekove za svoje stanovnistvo zar to nije genocid , uvode sankcije Rusiji a molice ih da saradjuju u raznim oblastima . Amerikanci su keiminalci poznato ali briti su gori.\n19:24 06.07.2020 (Osveženo: 19:28 06.07.2020)\n© AP Photo / Kirsty WigglesworthZastave Velike Britanije i Evropske unije ispred zgrade britanskog parlamenta u Londonu\nVelika Britanija uvela je sankcije protiv 25 ruskih državljana, uključujući predsednika Istražnog komiteta Aleksandra Bastrikina, a kao razlog navedeno je kršenje ljudskih prava. Iz Moskve poručuju da će Rusija preduzeti kontramere na britanski „spisak Magnitskog“.\nSpisak je objavila kancelarija britanske vlade. Pored Bastrikina, na sankcionom spisku našao se i bivši zamenik ministra unutrašnjih poslova Aleksej Aničin, kao i sudije Aleksej Krivoručko i Svetlana Uhnaljeva. Nezavisno od ovog slučaja, u spisak su uključena i 22 državljana Saudijske Arabije i dve severnokorejske specijalne službe.\nLondon je uveo ograničenja u skladu sa zakonom „O sankcijama i merama u borbi protiv pranja novca“ i „amandmanom Magnitskog“. Iz prestonice je saopšteno da će na sankcioni spisak dospeti oni koji budu smatrani umešanima u smrt advokata Sergeja Magnitskog i ubistvo saudijskog opozicionog novinara Džamala Kašogija. Licima sa spiska zabranjen je ulazak u Britaniju, a sva njihova sredstva, ukoliko ih imaju, biće zamrznuta na teritoriji Ujedinjenog Kraljevstva.\nRusija: Sankcije protiv ruskih državljana neće ostati bez odgovora\nIstovremeno, član Komiteta Saveta federacije Rusije za međunarodne poslove Aleksej Kondratjev izjavio je da će Rusija preduzeti kontramere na britanski „spisak Magnitskog“, kao i da će konkretne parametre odrediti nadležna odeljenja.\nOn je istakao da je sastavljanje takvog spiska „ispoljavanje neprijateljstva prema Rusiji i da će takva praksa negativno uticati na bilateralne odnose Moskve i Londona“.\nTim povodom oglasio se i predsednik komiteta Državne dume Rusije za međunarodne odnose Leonid Slucki, rekavši da je London, uvodeći sankcije protiv ruskih državljana, načinio još jedan korak na putu ka degradaciji rusko-britanskih odnosa.\nSlucki je istakao da će Moskva odgovoriti promišljeno i adekvatno.\nKomentarišući nove sankcije Velike Britanije protiv Rusije, senatorka Olga Kovitidi je izjavila da je u pitanju još politička greška Londona.\n„Britanija može još jednom sama sebi da zabije gol. Novi, takozvani post-bregzitni režim sankcija, koji je London izabrao protiv Rusije pod izgovorom izmišljenih kršenja ljudskih prava, još je jedna britanska politička greška“, rekla je ona.\nRuska ambasada u Londonu takođe je prokomentarisala najnoviji korak Londona, saopštivši da uključivanje u britanski spisak sankcija predsednika Istražnog komiteta, šefova Generalnog tužilaštva i sudija izaziva gnev, kao i da Moskva ostavlja pravo da na to odgovori.\n„U Rusiji istraga, tužilaštvo i sud postupaju na osnovu nezavisnosti od izvršne vlasti i vode se isključivo zakonom. Ne sme se dozvoliti da se u svom praktičnom radu oni obaziru na hipotetičke sankcije koje može da uvede strana država iz političkih razloga“, navedeno je u saopštenju diplomatske misije.\nPodsetimo, zaposleni u velikom investicionom fondu „Hermitage Capital Management“ Sergej Magnitski bio je optužen za utaju poreza i 2009. godine umro u zatvoru od srčanog udara. Njegov poslovni partner, šef te fondacije Vilijam Brauder, koji je takođe bio optužen za utaju poreza u Rusiji i osuđen u odsustvu na devet godina zatvora, okrivio je za smrt revizora grupu ruskih zvaničnika. Navodno Magnitski nije bežao od plaćanja poreza, već je sam otkrio prevarantsku šemu zbog koje je i ubijen.\nBritanija ukida deo sankcija Rusiji, ali ne i antirusku politiku\n6 Jul 2020, 20:391\n6 Jul 2020, 20:33


Ministar Dačić razgovarao sa šefom francuske diplomatije i visokim zvaničnikom nemačkog ministarstva spoljnih poslova\nPrvi potpredsednik Vlade Srbije i ministar spoljnih poslova Ivica Dačić učestvovao je danas u Sloveniji na sastanku ministara spoljnih poslova „Brdo procesa''.\nTradicionalni ''Brdo proces'' okupio je ministre spoljnih poslova sa Zapadnog Balkana uz učešće ministara spoljnih poslova Francuske i Italije, evropskog komesara Johanesa Hana, kao i zamenika ministra spoljnih poslova Nemačke.\n„Razgovaralo se o nekoliko bitnih tema za naš region. Reč je o evropskim integracijama, specifičnim oblicima saradnje, kao što je infrastrukturno povezivanje, koridori, saradnja mladih, odnosno veća koordinacija kada je reč o obrazovanju, o razmeni studenata i priznavanju diploma.\nTakođe razmatrana su bezbednosna pitanja koja se tiču regiona, EU i njenog susedstva, borbe protiv terorizma i ilegalnih migracija. Usvojena je i zajednička izjava. Nastavak „Brdo procesa" se planira sastankom predsednika iz regiona Zapadnog Balkana koji će, kako je najavljeno, biti održan u Crnoj Gori", rekao je ministar Dačić nakon sastanka.\n„Iskoristio sam priliku da razgovaram sa svojim kolegama i bilateralno, najvažniji je svakako sastanak sa francuskim ministrom Fabijusom. Na sastanku smo razmenili mišljenje o situaciji u Ukrajini, imajući u vidu da je Francuska deo Normandijskog formata. Naši bilateralni odnosi su u stalnom usponu i iskoristio sam ovu priliku i pozvao ga da dođe u Srbiju.\nZnačajan je bio i sastanak sa zamenikom ministra spoljnih poslova Nemačke uoči zvanične postete ministra Štajnmajera Beogradu 28. aprila. Važno je da zadržimo uspon u našim bilateralnim odnosima. Nemačka je veoma važna za dalji tok evrointegracija Srbije i zajednički treba razgovarati o načinima i putevima kako da se pronađu mehanizmi za što brže otvaranje poglavlja u pregovaračkom procesu. Očekujem veoma dobre i korisne razgovore u Beogradu tokom posete Štajnmajera. Tom prilikom biće održana i Trojka OEBS-a uz učešće i ministra spoljnih poslova Švajcarske Burkhaltera", rekao je u današnjoj izjavi šef srpske diplomatije.\nKljučne reči: Nemačka Francuska Ivica Dačić Ministar spoljnih poslova


Dolazak DFC-a nije prepreka za nastavak kineskih investicija - NOVA portal\nBiznis Autor:Tanjug 16. Sep. 202016:41\nBuduća regionalna kancelarija američkog DFC-a delovaće pozitivno na privredni sistem Srbije i može se shvatiti kao želja SAD da ojačaju svoj uticaj kao protivtežu kineskom, ali to nije prepreka za nastavak saradnje sa kineskim partnerima, kaže u izjavi za Tanjug profesorka Fakulteta političkih nauka Dragana Mitrović.\nOtvaranje kanacelarije američke Finansijske korporacije za međunarodni razvoj (DFC) u Srbiji dogovoreno je Vašingtonskim sporazumom.\n“Taj korak ni na koji način nije prepreka nastavku saradnje sa kineskim partnerima, pogotovo na osnovu već potpisanih sporazuma i dogovorenih projekata”, istakla je Mitrović upitana da li će dolazak američkih investicija biti konkurencija kineskim i može li da ih ugrozi.\nDolazak američkog DFC: Jeftini krediti i “odgovor” Pekingu\nOna je objasnila da se u geopolitičkom i geoekonomskom smislu najava dolaska DFC može shvatiti kao nastojanje SAD da kroz razvojne projekte, finansiranje lokalnih inicijativa, malih preduzetnika, ojača svoj politički uticaj ovde, kao protivtežu ekonomskom, a kroz njega i političkom, uticaju Kine i njene popularnosti u Srbiji.\n“Svakako da prisustvo još jedne platforme za finansiranje preduzetništva u Srbiji povećava ponudu. Dolazak DFC i otvaranje najavljenog regionalnog centra u Srbiji, ako se to zaista bude i dogodilo, može da govori da SAD žele da ojačaju svoje ekonomsko prisustvo u našoj zemlji i u regionu”, rekla je ona.\nDodala je da bi taj potez jasno pokazao da SAD vide Srbiju kao ključnu za ekonomski razvoj čitavog regiona.\n“To deluje pozitivno na privredni sistem Srbije i ekonomski ambijent. Time se šalje jasna poruka i drugim investitorima da se veruje u budućnost naše privrede”, rekla je ona.\nKako je ocenila, investicije preko DFC-a, pozajmice i projekti, imaju opseg usmeren pre svega na male i mikro preduzetnike, žene preduzetnice, a zavisiće i od projekata koje će naši preduzetnici ponuditi.\n“Radi se o pozitivnom događaju koji može da unapredi sliku i stanje u poslovnom ambijentu Srbije”, zaključila je ona.\nKon potvrdio: Do juna tri puta više mrtvih od prijavljenih 29. Sep. 2020


Reketirali me Beko, Mišković, Koštuničini – Nadlanu.com\nReketirali me Beko, Mišković, Koštuničini\nBEOGRAD, 12. decembra 2010. (Beta) – Biznismen Stanko Subotić, koji je u Srbiji optužen za šverc cigareta, izjavio je da je bio izložen "reketu" saradnika nekadašnjeg premijera Srbije Vojislava Koštunice i srpskih biznismena Milana Beka i Miroslava Miškovića.\nBEOGRAD, 12. decembra 2010. (Beta) – Biznismen Stanko Subotić, koji je u Srbiji optužen za šverc cigareta, izjavio je da je bio izložen „reketu“ saradnika nekadašnjeg premijera Srbije Vojislava Koštunice i srpskih biznismena Milana Beka i Miroslava Miškovića.\n„Oni su zajedno kao grupa nastupali prema meni i reketirali me“ rekao je Subotić u intervjuu emitovanom na televiziji B92.\nZa Beka i Miškovića sa kojima je ranije poslovao u Srbiji, Subotić je rekao da su „zlo Srbije“, kao i da je sa njima „na silu ušao u poslovne odnose“ nakon čega su ga prevarili i uticali na pokretanje krivičnog postupka protiv njega.\nSubotić je rekao da je jedina stranka u Srbiji koju je finansirao „dobrovoljno“ bila Demokratska stranka (DS), kao i da je sa pokojnim liderom DS i premijerom Srbije Zoranom Đinđićem bio u „prijateljskim odnosima“.\nU intervjuu koji je prema rečima autora Jugoslava Ćosića snimljen u Ženevi, gde Subotić živi poslednjih 12 godina, Stanko Subotić je ponovio da su ga Beko i Mišković „prevarili za 24 miliona evra“ u poslu oko kupovine lista Večernje novosti, kao i da su u tome učestvovali saradnici nekadašnjeg premijera Srbije Vojislava Koštunice.


Nemanja Maksimović i zvanično na Mestalji\nnedelja, 02 jul 2017 12:06\nKapiten zlatnih "orlića" sa Novog Zelanda predstavljen je navijačima u Španiji kao novi vezista "slepih miševa".\nProšle zime je dogovoreno, pa potpisano, a ove nedelje i ozvaničeno. Nemanja Maksimović, jedan od najperspektivnijih srpskih fudbalera, nosiće sledeće sezone dres Valensije. Klub sa "Mestalje" to je i potvrdio na zvaničnom sajtu, dodavši saopštenju i njegovu fotografiju u opremi novog kluba.\n- "Nemanja Maksimović, 22-godišnji srpski internacionalac i vezista novi je igrač Valensije, za narednih pet sezona. On će u ponedeljak početi pripreme sa svojim novim saigračima, a novinarima će biti predstavljen u 13 časova", poruka je Valensije.\nNekadašnji đak Crvene zvezde, bivši prvotimac slovenačkih Domžala i kazahstanske Astane, nastupao je prošlog meseca sa mladom reprezentacijom na Evropskom prvenstvu u Poljskoj.\nMečevi grupne faze bile su ujedno i njegove jedine takmičarske utakmice ove godine, jer ga Astana nije koristila od kada se dogovorio sa Valensijom,\nTalentovani vezista, strelac odlučujućeg gola u finalu Svetskog prvenstva u U20 uzrastu, najbolje igre pružao je upravo u Kazahstanu, gde je Astanu svojim golom uveo u Ligu šampiona.


SKANDALOZNO - Neodgovornost zastupnika, koštala Tuzlanski kanton 10 miliona KM - Bolja Tuzla\nSKANDALOZNO – Neodgovornost zastupnika, koštala Tuzlanski kanton 10 miliona KM\nNa današnjoj sjednici Doma naroda Parlamenta Federacije BiH Nacrt zakona o pripadnosti javnih prihoda nije dobio potrebnu većinu. Naime, neobjašnjivim glasanjem PROTIV zastupnice Mirele Grbešić Trepanić (Naša stranka), te neprisustvovanja sjednici Dževada Hadžića (SDP), Slađana Ilića (SDP) i Senada Alića (PDA) zaustavljeno je doznačavanja 10 miliona KM građanima Tuzlanskog kantona koje bi iz Kantona Sarajevo bile raspoređene u budžet TK.\nSa žaljenjem konstatujemo da je nažalost, opstanak tkz. „Trojke“ (SDP, NS i NiP) kao i vlast u Kantonu Sarajevo važnija od svih građana Tuzlanskog kantona kao i ostalih kantona koji su oštećeni nepravednom raspodjelom javnih prihoda u FBiH.\nDakle, da se Zakon o pripadnosti javnih prihoda u FBiH prema današnjem prijedlogu počeo primjenjivati u ovoj godini, Tuzlanski kanton bi prema nekim procjenama trebao dobiti 10 miliona KM više nego što će to biti nakon današnje odluke Doma naroda Parlamenta FBiH.\nIstine radi, želimo i istaći činjenicu da su delegati u Domu naroda Parlamenta FBiH iz Demokratske fronte Boris Krešić i Sandra Imširović glasali ZA, da se Zakon o pripadnosti javnih prihoda u FBiH prema današnjem prijedlogu počne primjenjivati u ovoj godini kalendarskoj godini, čime bi građani Tuzlanskog kantona dobili prijeko potrebnih 10 miliona KM.


ZAŠTO SU KONDOMINIJUMI TOLIKO POPULARNI - Port Of Life\nKondominijum je savremen koncept stanovanja koji je veoma popularan u svetu zato što svojim stanarima nudi sve ono što je neophodno za udobniji, sigurniji i lakši život.\nU mnoštvu novih urbanih modela stanovanja kondominijumi se izdvajaju, između ostalog, zato što na najbolji način kombinuju stanove koji pružaju privatnost i intimu, i dodatne zajedničke sadržaje koji samo stanarima kompleksa nude niz mogućnosti da se zabave, rekreiraju, opuste…\nOsim toga, kondominijumi su popularni i zato što svojom arhitekturom, izborom materijala i načinom gradnje, pokrivaju i estetske i ekološke aspekte, i na taj način zadovoljavaju potrebe dinamičnog života poslovnih ljudi, porodičnih, mladih koji tek počinju svoj samostalni život, ali i onih koji uživaju u svojim penzionerskim danima.\nZahvaljujući renomiranoj izraelskoj kompaniji Shikun & Binui Group i Srbija je dobila prve kondominijume: Central Garden u starom jezgru Beograda, kao i Voždove kapije na Voždovcu, a uskoro će i Novi Beograd dobiti svoj prvi kondominijum – Wellport. Nalaziće se uz najveći poslovni park Airport City, a na istoj lokaciji, u Ulici Tadije Sondermajera, otvoreni su prodajna kancelarija i pokazni stan.\nWellport će imati najviši stepen sigurnosti koji uključuje dvadesetčetvoročasovni video nadzor, centralnu recepciju, kartični pristup, kao i profesionalno održavanje, podzemni parking i privatni park.\nTakođe, o svemu tome brinuće profesionalci, svako u svom segmentu, tako da stanarima preostaje samo da uživaju.\nPosebna pogodnost koju ovaj kondominijum nudi je Smart House sistem koji korisnicima omogućava da uključuju i isključuju svetla u stanu, grejanje, podižu i spuštaju roletne… kada su van svog doma. U Wellport kondominijumu svi tipski stanovi će imati ugrađenu pripremu za brzu iplementaciju Smart House sistema, dok će stanovi na penthaus nivou imati ugrađen celokupan sistem sa osnovnim paketom kontrola, koji korisnici mogu da nadograde. Reč je o pet osnovnih funkcionalnosti: kontrola bojlera, podnog grejanja, klima uređaja, roletni i kalorimetra za potrošnju grejanja. Sve funkcionalnosti se kontrolišu pomoću besplatne aplikacije na telefonu, tabletu ili kompjuteru.\nDakle, Wellport nudi sve ono što čini pravi dom: centralno mesto života, ono odakle sve počinje i čemu jedva čekamo da se vratimo, ono što zovemo mirnom lukom, i to na ekskluzivnoj lokaciji. Prvi kondominijum na Novom Beogradu će se nalaziti u srcu centralne poslovne zone, u neposrednoj blizini dva najveća tržna centra u regionu, kao i škole i fakulteta, atraktivnih restorana i kafea, bioskopa, biciklističke staze uz reku…\nEkskluzivna prodaja stanova poverena je vodećoj konsultantskoj kući za nekretnine u Srbiji – CBS International, koja je deo Cushman & Wakefield grupe.\nTagovi: kondominijum, stan, stanovi


Završene "Dučićeve večeri poezije" - Glas Srpske\nSrna 21.10.2020 22:22\nTREBINjE - Svečanom akademijom večeras su u trebinjskom Kulturnom centru završene "Dučićeve večeri poezije" - manifestacija koja traje pune 53 godine.\nSrpski član Predsjedništva BiH Milorad Dodik rekao je večeras na zatvaranju "Dučićevih večeri poezije" da je siguran da bi ovaj pjesnik bio zadovoljan da vidi kakav razvoj je doživjelo njegovo Trebinje i da se taj preporod poklopio baš sa njegovim povratkom i izgradnjom Hercegovačke Gračanice.\nU Narodnoj biblioteci u Trebinju večeras je otvorena izložba pod nazivom “Iz biblioteke Jovana Dučića” i premijerno prikazan kratki film “Legat Jovana Dučića” u produkciji ove ustanove, u okviru manifestacije “Dučićeve večeri poezije”, koja se ove godine obilježava povodom 20 godina od prenošenja pjesnikovih zemnih ostataka iz SAD u rodni grad.\nOtvaranju izložbe i prikazivanju filma prisustvovala je pomoćnik ministra za kulturu Republike Srpske Tanja Đaković, koja je rekla novinarima da Ministarstvo prosvjete i kulture već godinama finansijski i na svaki drugi način podržava “Dučićeve večeri poezije” kao jednu od najznačajnijih manifestacija kulture u Srpskoj.\nOna je dodala da je resorno ministarstvo finansijski podržalo i večerašnju izložbu, zato što je riječ o izuzetno vrijednom legatu jednog od naših najvećih književnika.\n“Ono što je sljedeća faza kada je riječ o ovoj izložbi jeste da se taj legat digitalizuje, da se tako trajno sačuva, ali i približi javnosti, pogotovo mlađim generacijama da znaju, čuvaju našu neprocjenjivu kulturnu baštinu”, rekla je Đakovićeva.\nOna je napomenula da je osnovni zadatak svih da čuvaju književnu kulturnu baštinu kao dio nacionalnog i kulturnog identiteta.\n“Ministarstvo prosvjete i kulture je upravo na tom zadatku ove godine organizovalo kampanju žČitajmo zajednož, a jedan od šest velikana koje smo promovisali u kampanji je upravo Jovan Dučić”, naglasila je Đakovićeva.\nOna je ukazala da je važno da Banjaluka i Krajina kao Petra Kočića slave i Jovana Dučića, ali i da i Trebinje i Hercegovina slave oba ova velikana.\nĐakovićeva je podsjetila da je Ministarstvo prosvjete i kulture prije nešto više od mjesec dana organizovalo u Trebinju izložbu o Petru Kočiću i njegovoj porodici.\n“Upravo zbog toga što smo na tragu da je neophodno uspostaviti književne i kulturne rute i naše književne velikane približiti svakom građaninu Republike Srpske, da se osjećaju da je to dio njihovog bogatog nacionalnog i kulturnog identiteta”, istakla je Đakovićeva.\nZamjenik gradonačelnika Trebinja Slađana Skočajić, otvarajući izložbu, istakla je da grad Trebinje uvijek može računati na Ministarstvo prosvjete i kulture Srpske.\n“Hvala što grad Trebinje drže na mjestu koje ovaj grad zaslužuje. Čast je reći da smo iz Trebinja, jer nas ljudi, gdje god da odemo, prepoznaju po Jovanu Dučiću. Privilegija je biti danas na ovom mjestu, ispred Dučićevih djela, posebno ove godine kada se obilježava 20 godina od povratka posmrtnih ostataka našeg velikog pjesnika”, navela je Skočajićeva.\nBibliotekar Narodne biblioteke Trebinje Ljiljana Ninković rekla je novinarima da ovu ustanovu kulture krasi ova kolekcija knjiga Jovana Dučića i predstavlja pravo kulturno blago, ne samo u Trebinju, već i šire.\nBiblioteka Jovana Dučića ima 6.652 bibliotečke jedinice. Od toga, 5.500 su monografske publikacije, a ostalo čine serijske publikacije i druga bibliotečka građa.\nBiblioteka je podijeljena na trebinjski i američki fond. Trebinjski fond čine publikacije koje su 1941. stigle u Trebinje iz Portugalije /prije Dučićevog polaska u Ameriku/, a sva bibliotečka građa koja predstavlja američki fond u Trebinje je došla iz Amerike 1961. godine.\nU Dučićevoj biblioteci publikacije su na 12 jezika, najviše na srpskom i francuskom.\nSkupština opštine Trebinje je 2004. godine, na prijedlog Narodne i univerzitetske biblioteke Republike Srpske, proglasila biblioteku Jovana Dučića pokretnim kulturnim dobrom od velikog značaja za Srpsku.\nVečeras je u okviru iste manifestacije “Dučićeve večeri poezije” u Galeriji Muzeja Hercegovine otvorena izložba “Srpske pravoslavne škole u BiH - Ljetopisi” iz Fonda pedagoškog Muzeja u Beogradu, autora Aleksandre Milovanović, u okviru koje su predstavljena 32 ljetopisa srpskih osnovnih škola na teritoriji BiH iz perioda od 1850. do 1912. godine.


Nevreme u Brodarevu načinilo višemilionsku štetu (video) - PPmedia\nPosted on\t12 јула, 2019 2:57 pm by adminpp033\n“Ja sam posadio jedno možda 15.000 paprike, nema ništa od toga, 90 odsto roda je uništeno”, kaže Milovan Petović iz sela Grobnice.\n“Oštećeni su svi zemljani putevi, neki manje neki više, oštećeni su krovovi kuća na desetine kuća, naročito su stradale kuće na visočijim kotama”, navodi Zijad Gojak, iz MZ Brodarevo.\nPrijepoljska opština opredelila je po 600 hiljada dinara za hitne popravke u mesnim zajdnicama koje je nevreme zahvatilo, posebno za puteve.\n“Opština Prijepolje ima deo sredstav namenjen za ovu situaciju, to je stalna tekuća rezerva”, kaže Dragoljub Zindović, predsednik Opštine Prijepolje. “Deo smo već potrošili u vidu tih hitnih intervencija i obratićemo se Vladi RS za određenu pomoć sa procenom štete koju ćemo imati za 2 dana”.\nОзнаке: Brodarevo, Prijepolje, vesti Brodarevo


Skupština CG traži poništavanje privatizacije KAP-a\nSkupština Crne Gore je na kasno sinoć završenoj sednici zadužila vladu da raskine ugovor o privatizaciji Kombinata aluminijuma Podgorica (KAP) s ruskim CEAK-om\nOd vlade je zatraženo i da pronađe najeftiniji i najefikasniji način da se akcije sa ruske kompanije, koja ne poštuje privatizacioni aranžman, vrate državi, a da ta transakcije ne ide na teret budžeta i građana.\nVlada, prema smernicama skupštine, treba da nađe način plaćanja 44 miliona evra duga Eleketroprivredi Crne Gore, a zatražena je i studija ekonomske održivosti KAP-a koja se mora dostaviti parlamentu do 20. oktobra ove godine.\nOvo je treći put u poslednjih 14 meseci da skupština tražzi od vlade raskid ugovora sa CEAK-om, ali vlada do sada nije realizovala skupštinske zaključke.\nZa skupštinske zaključke oko KAP-a glasali su poslanici vladajuće Demokratske partije socijalista (DPS) i opozicione Socijalističke narodne partije (SNP), dok su opoziciona Pozitivna Crna Gora i manja članica vladajuće koalicije, Socijaldemokratska partija (SDP), bili protiv.\nSednice skuopštine bijkotuju poslanice najače opozicione grupacije, Demokratskog fronta (DF), zbog navodne krađe na nedavnim predsedničkim izborima.\nFabrika aluminijuma u Podgorici ugrožava javne finansije zemlje, a njeni dugovi se procenjuju na oko 350 miliona evra, što je 10 odsto BDP-a.\nVećinsko vlasništvo dele vlada i kompanija ruskog tajkuna Deripaske.


Naslovna/Hronika/Evropa nudi ozbiljan novac da migranti ostanu u BiH\nSrpski član Predsjedništva BiH Milorad Dodik je rekao da niko ne zna koliko ima migranata u BiH, te ocijeno da sama činjenica da Evropa nudi ozbiljan novac da ti migranti ostanu, predstavlja neku vrstu alarma za Republiku Srpsku.\n“To je za nas neka vrsta alarma. Mi u Republici Srpskoj smo rekli – u redu, niko ih neće dirati, ali ih nećemo ovdje ni ugošćavati i smještati u centre”, rekao je Dodik za TV “Pink”.\nPrema njegovim riječima, za sada je zvaničan podatak o 4.000 migranata, ali koliko ih je tačno u BiH niko ne zna.\nOn je ocijenio da je granica BiH porozna i da je dosadašnja vlast u Sarajevu ignorisali činjenicu što migranti prolaze, te da se sada vide loši efekti takve, neodgovorne politike.\nDodik je naglasio da se vidi da tu postoje neke druge tendencije, koje nisu samo humanitarnog karaktera, nego i pitanje gdje se stacioniraju.\nOn je naveo da su migranti pretežno smješteni u Federaciji BiH, u oblasti Bihaća, gdje su počinili mnogo nasilja i pljački, pa je i lokalno stanovništvo veoma uznemireno i traži pomoć.\nGovoreći o napadu na dvije džamije na Novom Zelandu i povezivanju napadača sa Srbima, Dodik je ocijenio da je riječ o politizaciji i da to rade srpske komšije iz regiona.\nOn je dodao da BiH ima jednog potpuno neodgovornog ambasadora, muslimana, u Australiji, koji pokriva Novi Zeland, koji je “potrčao” da objasni ono što su neki vidjeli – imena likova iz srpske istorije ispisana na oružju napadača.\n“Onda nam kažu da mi treba zajedno sa njima da živimo, a oni ne propuštaju priliku da okleveću Srbe i postave ih u negativan kontekstu, u želji da se prema Srbima preduzimaju što negativnije posljedice”, rekao je Dodik.\nGovoreći o BiH, Dodik je naveo da nije bilo nimalo lako zaustaviti prenošenje nadležnosti sa Republike Srpske na BiH, te ocijenio da današnja BiH nije ona dejtonska, nego “nikakva Bosna”, u koju više niko ne vjeruje.\n“BiH je bačena u neku orbitu za koju Evropljani vjeruju da je pripremaju za EU, a većina ljudi ne vjeruje u Bosnu. Ne vjeruju ni sami stranci”, rekao je Dodik.\nKada je riječ o izgradnji mosta na Savi koji će biti veza sa Hrvatskom, Dodik je rekao da se napokon krenulo sa procedurama, nakon što je je hrvatska strana dugo opsturisala projekat jer je kalkulisala, smatrajući da infrastruktirni objekat treba da pravi EU, gdje joj je granica.\n“Oni /Hrvatska/ su izbjegavali da daju svoj dio novca, koji nije u suštini veliki”, rekao je Dodik, napominjući da je Srpska napravila auto-put od Banjaluke do Gradiške i došla do Save.\nOn je napomenuo da je preko Banjaluka najkraći put od Mađarske, preko Hrvatske do Splita, te naveo da je plan Srpske povezanost primarno sa auto-putem za Beograd, a potom i da se “spusti” auto-putem prema Kupresu, a odatle je najbliži srednji Jadran.\nKada je riječ o mostu na Drini, kod Bratunca, Dodik je rekao da do sada BiH nije bila sposobna zbog opstrukcije da riješi formalna pitanja u vezi sa izgradnjom pristupni put, jer je način života u Sarajevu – opstrukcija, ali da je sada to pitanje riješeno i treba nekoliko mjeseci da se to napravi.\n“Ako bilo šta dođe iz Republike Srpske da se radi, računajte na tu opstrukciju. Tu ne treba imati nikakve iluzije… BiH je podijeljena po mnogo čemu. Danas u Sarajevu nema 150.000 Srba koji su istjerani, ali nema ni Bošnjaka u onom obimu koji je bio u Srpskoj, to je rezultat rata”, rekao je Dodik, te ocijenio da u Srpskoj postoji plebiscitarna podrška Republici Srpskoj.\nGovoreći o turističkom potencijalu Srpske, Dodik je naglasio da je locirano nekoliko turističkih centara, među kojma Andrićgrad, Jahorina, Trebinje, a potencijale imaju i Zvornik, Bijeljina i Banjaluka.\nOn je rekao da Jahorina privlači veliki broj ljudi ne samo zimi, nego i ljeti i ima šta da ponudi, dok je u Višegradu, kojem je prijetio odliv stanovništva, uz pomoć režisera Emira Kusturice napravljen Andirćgrad, koji je prošle godine registrovao 400.000 posjetilaca.\n“Vjerujem, da nije bilo Andrićgrada, Višegrad bi izgubio znatan broj svog stanovništva. Andrićgrad je uticao ne samo da se ostane, nego da se narod počeo i vraćati”, kaže Dodik.\nAndrićgrad auto auto-put Banjaluka Beograd BiH Bihać Bijeljina Bosna EU Evropa Granica Hrvatska Jahorina migranti Milorad Dodik novac Novi Zeland projekat SRNA stanovništvo Trebinje TV Veza Višegrad Zvornik\nDoboj: Policija spriječila samoubistvo 26-godišnje djevojke\nPotvrđena optužnica protiv Atifa Dudakovića\nPronađena 23 migranata na području Prijedora\nSve spremno za inauguraciju u Predsjedništvu BiH


Laboratorije “3D Impuls“ - LookerWeekly.com magazin\nLaboratorije “3D Impuls“\nDizajn inkubator Nova Iskra najavljuje novi programski serijal – Design – koji će se tokom novembra baviti “dizajnom u digitalnom okruženju“ kroz predavanja, radionice i studijske posete posvećene domenima 3D štampe i «interneta stvari“. Prvo predavanje u četvrtak 6. novembra predstaviće najsavremeniju laboratoriju za 3D štampu na Balkanu – 3D Impuls na Mašinskom fakultetu u Kraljevu – kao i uvod u ovu značajnu inovacijsku oblast.\nDr Snežana Ćirić Kostić\nPored predavanja posvećenog osnovama i potencijalima 3D štampe, kao i konkretnim mogućnostima najsavremenije laboratorije u regionu koja se nalazi u Srbiji, ovom prilikom biće najavljena i studijska poseta ovom inovacionom centru u Kraljevu, koju će Nova Iskra organizovati 28. novembra u formi jednodnevnog seminara posvećenog digitalnoj fabrikaciji i 3D štampi prilagođenog dizajnerima, arhitektama i preduzetnicima. Pored toga, program Design predstaviće i gostovanje francuskog studija No Design kroz predavanje i radionicu (13. i 15. novembar), kao i još jedno predavanje 27. novembra.\nVIDEO: Gibonni i Vlatko Stefanovski o Gitarijadi\nNovo pomagalo za nagluvost


Novac iz budžeta se troši nemilice, ne samo na plate već i naknade za 'nerad i izostanke'\nNovac iz budžeta se troši nemilice, ne samo na plate već i naknade za ‘nerad i izostanke’\nNa stotine članova 58 raznih državnih komisija i tijela na godišnjem nivou ‘pojede’ oko dva miliona maraka iz budžeta, iako mnoge od njih nisu ostvarile očekivane rezultate rada, dok su pojedinci bili plaćani, a da nisu ni prisustvovali sjednicama\nNa stotine članova 58 raznih državnih komisija i tijela na godišnjem nivou “pojede” oko dva miliona maraka iz budžeta, iako mnoge od njih nisu ostvarile očekivane rezultate rada, dok su pojedinci bili plaćani, a da nisu ni prisustvovali sjednicama.\nOvakav zaključak, naime, proizilazi iz posljednjeg izvještaja Ureda za reviziju institucija BiH o učinku rada državnih komisija i tijela, nakon kojeg postaju relevatniji i raniji medijski izvještaji o tome da pojedinci mjesečno zarade i astronomskih 7.000 KM od naknada u komisijama i redovnih plaća, pišu Nezavisne.\nMilenko Šego, direktor Ureda za reviziju institucija BiH, ističe da je sveprisutna tendencija to što se naknade u komisijama određuju unaprijed te se ne dovode u vezu s rezultatima rada?! “To je apsurd, ovo omogućava pojedincima da redovno primaju naknade, bez obzira na rezultate rada. Također, ne postoje ograničenja u koliko komisija pojedinac može da radi”, ističe Šego.\n“U slučaju da bude ukinuto plaćanje izostanaka sa sjednica komisija, bile bi moguće uštede do 300.000 KM”, zaključuje Šego.\n“Visina naknade se određuje za članove komisije, a ne za zadatke koje komisija treba da realizuje”, zaključuju revizori.\nUpozoravaju i na čudnu praksu određivanja sastava komisija, koje u mnogim slučajevima predlaže sam rukovodilac institucije. “Utvrđeno je da postoje slučajevi da rukovodioci sami sebe predlažu u komisije, a da im Vijeće ministara to potvrđuje. Nije utvrđeno da postoje kriteriji za određivanje broja članova komisija, tako da postoje situacije da neke komisije imaju tri, a neke više od 20 članova.”\nU svom opsežnom izvještaju Ured za reviziju je za Vijeće ministara BiH sačinio i čitav niz preporuka za poboljšanje funkcionalnosti i efikasnosti rada basnoslovno plaćenih komisija. Međutim, s obzirom na višegodišnju praksu i komotnu poziciju koju dozvoljava “rad” u komisijama, teško je očekivati da će se u predstojećem periodu promijeniti bilo šta u odnosu kojim jednu prosječnu naknadu u komisiji možemo mjeriti prosjećnom platom u BiH.


UEFA pokrenula postupak protiv Zvezde zbog Ibrahimovića | Standard\nBeogradska Crvena zvezda izvjesno će biti kažnjena, jer je Evropska fudbalska asocijacija (UEFA) pokrenula zvaničan postupak zbog vrijeđanja prvotimca Milana, velike zvijezde Zlatana Ibrahimovića, tokom meča Lige Evrope u četvrtak.\nNa meču šesneastine finala Lige Evrope prošle sedmice u Beogradu (2:2), Ibrahimovića je na nacionalnoj osnovi izvrijeđala osoba koja se nalazila u loži stadiona “Rajko Mitić”. UEFA je objavila zvanično saopštenje o pokretanju istrage.\n– Prema Članu 31 UEFA Disciplinskog pravilnika, danas je etički i disciplinski inspektor dobio zadatak da istraži incidente koji su se desili tokom utakmice šesnaestine finala Lige Evrope između Crvene zvezde i Milana, odigrane 18. februara 2021. godine u Srbiji. Više informacija o ovom predmetu biće pravovremeno dostupno – stoji u saopštenju UEFA.\nIz Zvezde je saopšteno da će uz pomoć nadležnih organa uraditi sve što je u njihovoj moći kako bi se odgovorni krivac za vrijeđanje Ibrahimovića pronašao.


Od droge i alkohola tokom prošle godine u Subotici preminulo 28 osoba | (Vesti - 26. 06. 2020) Subotica.com\nOd droge i alkohola tokom prošle godine u Subotici preminulo 28 osoba\n26.06.2020. u 09:42h\nTokom prošle godine, u subotičkoj bolnici se lečilo 269 osoba zbog korišćenja psihoaktivnih supstanci, od kojih je 28 osoba preminulo naviše od posledica upotrebe alkohola, a svaka druga osoba je izgubila život pre 60 godine, podaci su sa kojima dočekujemo ovogodišnji Međunarodni dan borbe protiv zloupotrebe i nezakonite trgovine drogama.\nKako objašnjava dr Nada Kosić Bibić, načelnica Centra za promociju zdravlja, poseban izazov današnjice predstavljaju nove psihoaktivne supstance koje se mogu kupiti preko interneta ili u specijalizovanim prodavnicama, a predstavljaju se kao zakonom dozvoljena sredstva, čime se mladi dovode u zabludu, verujući da se radi o sredstvima koja nisu opasna i štetna.\n- Mnogi mladi veruju da marihuana nije droga koja može dovesti do zavisnosti ili oštećenja fizičkog i mentalnog zdravlja. Takođe, veruju da mogu povremeno uzimati drogu bez rizika i da mogu kontrolisati korišćenje nekih psihoaktivnih supstanci, uključujući cigarete i pivo, te da se njima ne može destiti da postanu zavisnici - objašnjava dr Kosić Bibić, poručujući da život može biti lep i bez droga. - Čovek je utoliko srećniji, ukoliko ima više različitih aktivnosti koje mu donose zadovoljstvo i bez veštačkih stimulansa. Iako je teško biti mlad u današnje vreme, prihvatanje izazova, istrajavanje u naporima i stizanje do cilja, donose veliko zadovoljstvo i samopoštovanje.\nOvogodišnjim sloganom kampanje "Razvijmo naše živote, naše zajednice i naš identitet bez droga" šalje se poruka važnosti izgradnje otpornih zajednica i pojedinaca, koji će se uspešno odupirati izazovima savremenog života koji uključuju brzo i kratkotrajno zadovoljstvo stvoreno veštačkim stimulansima, beg od problema, netoleranciju neprijatnosti i frustracije usled neispunjenja zahteva i očekivanja.\n- Stvaranje bezbednog okruženja je preduslov za bezbedno odrastanje mladih i pravljenje dobrih izbora i ponašanja u korist zdravlja. Mladi se u periodu adolescencije suočavaju sa velikim brojem razvojnih zahteva na koje treba da odgovore, a pozitivna podrška porodice i cele zajednice treba da im bude "vetar u leđa" koji će ih bezbedno voditi ka ostvarenju ovih zahteva, bez korišćenja psihoaktivnih supstanci - ističe dr Kosić Bibić.\nGeneralna skupština Ujedinjenih nacija je 1987. godine proglasila 26. jun Međunarodnim danom borbe protiv zloupotrebe i nezakonite trgovine drogama, kao izraz odlučnosti da pomogne u stvaranju međunarodnog društva bez droga. Proslavljajući ga svake godine na ovaj dan, Kancelarija Ujedinjenih nacija za drogu i kriminal ukazuje na opasnosti upotrebe droga i njene ilegalne trgovine, obezbeđujući edukativni materijal nastavnicima i zdravstvenim radnicima širom sveta, kako bi pomogla u širenju poruka o zdravstvenoj, kulturnoj i ekonomskoj šteti trgovine drogom koja je prisutna i danas, 100 godina nakon početka rata protiv droga u Šangaju.\nsubotica droga zavod za javno zdravlje dan borbe protiv droge nada kosić bibić mladi i droga centar za promociju zdravlja međunarodni dan borbe protiv zloupotrebe i krijumčarenja droge


Karadžić "isukao mač"... - Sportske.net\nKaradžić "isukao mač"...\nNovi-stari predsednik fudbalskog saveza Srbije, odmah po reizboru, izneo je konkretne planove za rad najvažnijeg fudbalskog tela u zemlji. Pripretio Zajednici Superlige, Udruženju superligaša, sudijama ali i Milovanu Đoriću...\nTomislav Karadžić dobio je jednoglasnu podršku da nastavi sa vođenjem Fudbalskog saveza Srbije i u naredne četiri godine nakon čega je izneo niz mera koje će u najskorije vreme morati da budu sprovedene u delo kako bi se fudbal u Srbiji podigao na viši nivo.\nNajpre je upozorio Zajednicu Superlige i Udruženje superligaša da što pre izmene Statut ukoliko žele da nastave da rukovode takmičenjem u Superligi.\n"Od Zajednice tražim da napravi izmene u Statutu i da joj u Skupštini sede samo predsednici i generalni sekretari klubova, a u Izvršnom odboru samo predsednici. Moraju da preuzmu odgovornost za takmičenje i nasilje na terenima i da svake nedelje u plaćenom terminu na Arena sportu ili SOS kanalu iznose svoja zapažanja i mišljenja" rekao je Karadžić i otvoreno pripretio oduzimanjem ingerencija ovim telima.\n"Ako naređenja ne budu ispoštovana, tražiću da se Zajedinici i Udruženju oduzmu ingerencije i vrate organima FSS, od kojih su i dobili pravo da vode takmičenje" istakao je predsednik Saveza.\nBivši predsednik FS Vojvodine izneo je i dva kapitalna projekta za naredni period a to je izgradnja Nacionalnog stadiona i Administrativnog centra.\nKaradžić se u svom izlaganju osvrnuo i na često kritikovanu Sudijsku organizaciju koja će, kao i pomenuta tela za organizaciju takmičenja u Superligi, morati da donese određene promene.\n"Ljudi i klubovi se žale da je Sudijska organizacija zatvorena i da nije transparentna. I od njih tražim da se svake nedelje ili ponedeljka, preko malih ekrana, analizira odigrano kolo. Ne sme da bude čekanja petka, niti ugla iz kog se ne vidi. Narodu mora da se objasni i ako treba prizna greška" naglasio je Karadžić.\nUpozoravajućim tonom Karadžić je govorio i o optužbama Milovana Đorića na njegov račun i poručio da će se povući iz fudbala ukoliko se te optužbe pokažu kao tačne.\n"Svim snagama pokušavaju da devalviraju ovu Skupštinu i to je cirkus u kojem se teško snalazim. Neverovatno je koji bolesni um priča o nameštanju međunarodnih utakmica. Ako je jedan odsto toga tačno, momentalno ću podneti ostavku i nikada više neću otići na utakmicu. Ko kreira te priče!? Zbog njih nije ni čudo što me navijači proganjaju..." zaključio je Karadžić.\nOn je dodao da selektor Mihajlović ima punu podršku u vođenju reprezentacije čiji je objektivni cilj plasman na jedno od naredna dva velika takmičenja.\nPredsednik Saveza izrazio je verovanje da je realnije očekivati da se Srbija kvalifikuje za EP 2016. zbog toga što je došlo do velikih promena na čiji će se rezulat malo sačekati.\nSve u svemu, novi-stari predsednik FS Srbije na rezantan način otpočeo je prvi dan svog novog mandata a videćemo koliko će se pomenuta naređenja zaista izvršavati i da li će to srpskom fudbalu doneti dobro.


U AERODROM MORAVA uloženi milioni, DVAPUT OTVARAN A JOŠ NE RADI – Otvoreno\nPočetnaVestiU AERODROM MORAVA uloženi milioni, DVAPUT OTVARAN A JOŠ NE RADI\nAerodrom „Morava“ u Kraljevu od otvaranja 2019. godine je praktično radio samo tri meseca, a potpredsednik Narodne stranke Miroslav Aleksić naveo je da je reč o projektu u koji je uloženo stotine miliona evra, a koji ničemu ne služi.\nAleksić je nedavno otišao na lice mesta i podsetio da je taj aerodrom 28. juna 2019, na Vidovdan, svečano otvorio predsednik Srbije Aleksandar Vučić u društvu Milorada Dodika, člana Predsedništva BiH, i premijerke Ane Brnabić\n– Vučić je rekao da je to nova budućnost Srbije. Šest meseci posle otvaranja je poleteo prvi avion. Onda, 30. juna 2020, ministarka Zorana Mihajlović je ponovo otvorila ovaj aerodrom i ponovo najavila letove, a u međuvremenu ih nije bilo. I evo mene sada, šest meseci posle toga, ponovo da vidimo da li ima letova i zašto su građani Srbije dali stotine miliona evra – naveo je Aleksić.\n– Videli ste da ovde osim zaposlenih radnika na Aerodromu, njih oko 40-tak, policajaca i obezbeđenja nema nikog. Uloženih stotine miliona evra građana ove zemlje, para koje su bile potrebne i lekarima i deci koje lečimo u inostranstvu, i poljoprivrednicima i drugim ljudima u ovoj zemlji. Na žalost, te pare sada ničemu ne služe. Kada bi ovaj aerodrom funkcionisao, možda bi to imalo smisla. Ovako tu nema nikakvog smisla, osim jedne velike predstave koju je realizovao predsednik države. Građani Srbije, ovo vam je slika i prilika kako Aleksandar Vučić upravlja ovom našom zemljom. Pravi projekti koji ničem ne služe i pritom troši stotine miliona evra građana ove zemlje – naveo je Aleksić.\nKako je pisano u decembru, Aerodrom „Morava“ kod Kraljeva praktično je radio samo tri meseca, od kraja 2019. do marta 2020. godine. Od tada je zatvoren, ali se plate radnicima isplaćuju redovno.\nPrvi let iz Kraljeva za Beč obavljen je 17. decembra prošle godine, i to pet meseci nakon otvaranja aerodroma „Morava“. U naredna tri meseca, avionska linija je saobraćala dva puta nedeljno, ali je 12. marta ove godine zbog pandemije obustavljena. Takođe, nisu počeli ni planirani letovi iz Kraljeva do Soluna.